БОШ ОҒРИҒИ-ТУРЛИ КАСАЛЛИКЛАР ДАВОЛАШ\nАвтор HaQidA На чтение 32 мин Просмотров 872 Опубликовано 07.04.2018\nБОШ ОҒРИҒИ-ТУРЛИ КАСАЛЛИКЛАРНИНГ АЛОМАТИ СИФАТИДА\nСўнгги йилларда тиббиётда маълум бўлган 10 мингдан ортиқ касалликларнинг 100 га яқинида бош оғриги асосий\nаломат сифатида намоён бўлиши аниқланган.Шу билан бирга 300 дан ортиқ касалликларда бош огриғи асоратлари учрайди.\nРўйи-замин аҳолисининг 10% га яқин қисмида мунтазам бош оғриқлари шифокорга мурожаат қилишга мажбур этмоқда.\nАммо, бундай одамларнинг бу кўрсаткичдан кўпроқ эканлиги маълум. чунки боши аҳён-аҳёнда оғрийдиган кишиларнинг аксарияти шифокорга мурожаат қилмасдан,\nбалки турлитуман воситалар билан бош оғриқларидан қутуладилар. Бундай одамлар ўзларини бемор ҳисобламайдилар.\n«Узларини мутлақо соглом ҳисобловчи беморларни даволаб бўлмайди» деган эди рус шифокори, терапевти профессор Н.Мудров.\nБош оғриғи асосий аломат сифатида намоён бўладиган касалликларга биринчи навбатда юрак-қон томир тизими хасталиклари киради.\nБОШ ОҒРИҒИГА САБАБ БЎЛАДИГАН ЮРАК-ҚОН ТОМИР ТИЗИМИ ХАСТАЛИКЛАРИ\nЖисмоний жиҳатдан соғлом бўлишнинг энг муҳим шарти-руҳий тетикликдир. Руҳий тушкунлик ўлим билан ҳамоҳанг. Руҳий тетиклик организмимизга янги- дан ҳаёт бахш этиб, моддалар алмаши- нувини яхшилайди.\nУильям Годвин. инглиз ёзувчиси\nЮрак-қон томир тйзими хасталиклари бугунги кунда ўлимга олиб келувчи сабабларнинг энг биринчиси сифатида эътироф этилмоқда.Бундай касалликлар орасида айниқса гипертония (хафақон), атеросклероз, мигрень (шақиқа), гипотоник касаллик (босим пастлиги) юрак ва қон томирларининг туғма норасоликлари кўп учрайди.\nГИПЕРТОНИЯДАГИ (ХАФАҚОН) БОШ ОҒРИҚЛАРИ\n«Энг ёмон дард ўлдирувчи дард эмас, балки давоси йўқ дарддир.\nМ.Эбнер-Эшенбах, Австрия адибаси\nГипертоник касаллик асосида қон босимининг ошиши ётади. Ер шарида бундай ҳолатдан ўн миллионлаб одамлар аэоб чекадилар.\nГипертония касаллигининг ривожланишида асаб-руҳий ти- зимнинг зўриқиши катта рол ўйнайди.Инсонда рўй берадиган ҳар қандай қўзгалишда ва ташвиш ҳолатида босим бир неча мм симоб устунигача кўтарилади. қўзгалиш ўтиб кетганрдан кейин босим ҳам ўз-ўзидан меъёрлашади.\nТадқиқотчиларнинг фикрларига кўра, ҳар галги қўзгалишдан кейин босим меъёрлаша туриб, аввалги ҳолатидан бир неча мм симоб устунидан баланд кўрсаткичгача тушади, қўзғалишнинг тез-тез ва жадал такрорланиши эса гипертонияга олиб келади.\nАсаб руҳий зўриқишдан ташқари вазннинг ортиқчалиги ҳам хафақонга олиб келади. Тана вазни ошиши билан бирга ортиқча вазнни озиқлантириш учун қон томирлари ҳам мажбурий равишда узаяди.\nҲар бир кг ортиқча ёғни боқиш учун 4 чақиримга яқин қилтомирлар (капиллярлар) зарур бўлади. Катта ёшдаги соғлом одамда қон томирлари ўзанининг умумий узунлиги 100 минг чақирим атрофида бўлиб,\nунинг янада узайиши юрак-қон томирлар тизимига ортиқча зўриқишни келтириб чиқаради, чунки ортиқча вазн юракдан катта босим билан қон ҳайдашни талаб қилади. Юрак фаолиятининг мунтазам равишда зўриқиши артериал босимнинг ошишига олиб келади.\nОш тузининг ва шакарнинг ҳаддан ташқари кўп истеъмол қилиниши ҳам артериал босимнинг ошиб кетишига олиб келади.\nОрганизмда сувни тутиб қолиши эвазига ош тузи тўқималарнинг шиши ва бўкишига олиб келади. Бу эса ўз навбатида қон босимини кўтаради.\nБунинг яққол далили шундаки, ош тузини умуман истеъмол қилмайдиган айрим Африка қабилаларида ва Шимолий Сибир халқида гипертоник касаллик деярли учрамайди.\nШунингдек, шакар (асал, новвот, қиём) кўп истеъмол қилиш ҳам биринчидан организмда сувнинг кўп ушланиб қолишига иккинчидан, қандли диабетга олиб келади, қандли диабет эса аксарият ҳолларда босим ошиши билан кечади.\nАртериал босимнинг ошишига организмда биологик жиҳатдан фаол бўлган моддалар-гормонларнинг ошиб кетиши ҳам сабаб бўлади.\nАммо, қон босимнинг ҳар қандай ошиши ҳам бош огригини келтириб чиқаравермайди. Умумжаҳон\nСоглиқни Сақлаш Ташкилотининг берган маълумотига қараганда жаҳонда гипертония билан огриган одамларнинг 30% га яқини бош оғриғидан шикоят қилмаганлар. балки профилактик кўрувлар маҳалида тасодифан аниқланиб қолган.\nГипертония касаллигида бошнинг оғришида асосий сабаб-артериал томирларининг тонуси ошиб кетишида яъни қон томирлар дистониясидадир.\nҚон томирлар тонусининг меъёрдагидек идора этилишида, қон босимининг муваққат кўтарилиши томирларнинг кенгайишига олиб келади, босим пасайганида эса тораяди.\nТомирлар дистониясида эса бу боғлиқлик йўқолади, оқибатда томирлар деворларининг тўлқинсимон ҳаракатчанлиги кучаяди. қон томирлар деворидаги алгорецепторлардан чиққан патологик импульслар мар- казий асаб тизимининг масъул марказларига бориб,\nбаъзан пульсланувчи, оғироқ ҳолларда эса мунтазам симиллаган бош оғригини келтириб чиқаради.\nАртериал босим юқори даражада мувозанатланиб қолганида бош мия ичидаги босим ҳам кўтарилади.бу эса фақатгина томирга боғлиқ бош оғриғини эмас, балки бош мия пардалари тортилиши ҳисобига келиб чиқадиган бош оғриғининг ҳам қўшилиб келишига олиб келади.\nГипертоник касаллигининг турли босқичларида қон томирлар тонуслари турлича ўзгаргани боис, бош огриғининг ҳам намоён бўлиши турлича бўлади. Касалликнинг босқичи ва жараённинг ифодаланиш даражасига қараб бош оғриғининг бир қанча типлари фарқланади.\nГипертония касаллигининг дастлабки даврида қон томирлар тонуси эндигина бузилаётган пайти бош оғриғи мунтазам бўлмайди.\nОдатда у меҳнат ва дам олиш режимининг бузилишида, ўта иссиқ ёки совуқ хонада кўпроқ туриб қолиш ҳолатларида, тамаки ёки спиртли маҳсулотлар қабул қилинганидан кейин пайдо бўлади, бу омиллар бартараф этилганидан кейин эса ўз-ўзидан йўқолади.\nДемак, гипертония касаллигининг дастлабки босқичларида бош оғригининг ифодаланиши невроздагига ўхшайди, томирлар тонусининг барқарор бузилиш даврига келиб эса бош оғриги мунтазам тусга киради.\nҚон томирларига боглиқ бош огриғи-аксарият ҳолларда энса ва тепа-чакка соҳаларига қўққисдан пайдо бўлувчи пульсланувчи характерга эга бўлган оғриқдир. ‘\nБундай ҳолларда қулоқда шовқин пайдо бўлиб, бош айланади, баъзан кўнгил айнаб бемор қусади.\nГипертония касаллигининг оғир босқичларида бош ичи босими ҳам кескин кўтарилади, бундай ҳолда эса бош оғриғининг ифодаланиш даражаси ҳам ўзгаради.\nУ тарқоқ тусга кириб, бошда кескин оғирлик, бошнинг чакка ва энса соҳаларида қизиш пайдо бўлади, умумий дармонсизлик, қўл-оёқларда увишиш билан қўшилиб келади.\nБундай беморларнинг юзи қизариб, кўкимтир тусга киради.. Беморларнинг айримларида кескин бош оғриши, бош айланиши, кўнгил айнаши, қусиш, эс-ҳушнинг қоронғулашиши, нутқнинг йўқолиши, фалажланишлар билан кечувчи гиперто- ник кризлар ҳам кузатилиши мумкин.\nБундай ҳолларда беморга биринчи ёрдам нималардан иборат бўлиши керак? Гипертониянинг мудҳиш, орқага қайтариб бўлмайдиган оғир асоратлари кўплигини эътиборга олиб ҳеч қачон уй шароитида, мустақил даволашга ҳаракат қилинмаслиги, албатта шифокор-мутахассисга мурожаат ‘қилиниши зарур! Даволашнинг асосий принципиасосий касалликни бартараф қилишдир!\nКасалликнинг турли босқичларида даво тадбирлари турлича бўлади. Дам олиш ва меҳнат қилиш режимларига риоя қилиш, тоза ҳавода бўлиш, тунги уйқунинг меъёрдагидек давомлиликка эга бўлиши, руҳиятни ёмонлаштирувчи ҳис-ҳаяжонларнинг бартараф этилиши,\nпарҳезга эътибор бериш, ўта ширин ва шўр овқатлар истеъмолини камайтириш, қон босимини меъёрлаштирувчи препаратларни шифокор назорати остида қабул қилиш, ортиқча вазндан қутулиш шулар сирасига киради.\nДоно халқимизда «Семизликни қўй кўтаради», «Меш қорин оёққа ташвиш», «нафси ёмон ҳайитда ўлади»,\n«Ўлчоғлиқ ризқ ва саноқли нафас» қабилидаги кўплаб мақоллар бор. Дарҳақиқат, инсон организмидаги ортиқча вазн билан ўлим ҳолларининг ўртасида бевосита боғлиқликлар мавжуд бўлиб, бу боғланишнинг даражасини аввалги рисолаларимизда муфассал келтириб ўтганмиз (қаранг; Алижон Зоҳидий, Абдувоҳид\nАбдухолиқов «Умуртқа поғонаси оғриқлари; афсоналар ва ҳақиқатлар. Алижон Фақиров, Тожиддин\nФайзуллаев» Тиббиётнинг жозибалари ва фожеалари» ва бошқалар). Бугунги кунда «Ортиқча вазндан халос қиламиз»,\n«Бир ҳафтада 10 кг гача оздирамиз», «бир ойда нина ютгандек итдек, ёки арвоҳдек оздирамиз» қабилидаги рекламалар, мангу ёшлик, 100 ёшгача жинсий қувват, ақлий ва жисмоний баркамоллик бахш этувчи дори-дармонлар ҳақидаги маълумотлар кўпайиб кетди. Айниқса, бундай ваъдаларни\n«Гербалайф», «Вижн», «Тян-ши», «Стана» каби даволаш натижалари мавҳум бўлган фирмалар қуюқ бермоқдалар.\nШу билан бирга ўзимизнинг диёримизда ҳам бир қанча ўзларини ҳозиқ табиб, Ибн Синонинг муносиб издоши деб ҳисобловчилар анчагина бўлиб, улар ҳам бу борада қоп-қоп ваъдалар бермоқдалар.\nАммо, инсон ўзида нафсини тийишга ирода ва жисмоний фаоллик (югуриш,бадантарбия) учун сабот топа олмас экан, ҳеч қачон тан ва руҳият камолотига эриша олмайди, ортиқча вазндан ҳам қутула олмайди.\nУшбу фармацевтик фирмалар ва табибларнинг берган кафолатлари эса муваққат бўлиб, даво курсини тугатгандан кейин яна\nбоз-боягидек тарвақайлаб юраверасиз. Шунингдек, ҳафтада бир марта саунага тушиб терлаш, турли ҳуқналар воситасида меъда-ичак тизими тозалаш муолажалари ҳам анча наф беради.\nПайғамбаримиз Муҳаммад саллиаллоҳи алайҳи васаллам «Дунёда инсон қорнидан ёмонроқ идиш йўқ» деганларида айнан мана шундай нафси бад одамларни назарда тутган бўлсалар ажабмас. Дарҳақиқат, ейиш-ичишда ҳам, лаззатланишда ҳам меъёрни билмаслик барча офат ва маломатларнинг бош сабабчисидир.\nГипертоник касалликнинг дастлабки босқичларида пайдо бўладиган бош огриқларида бемор ўзи билганича қон босимини пасайтирувчи дори дармонларни шифокор маслаҳатисиз қабул қилмаслиги керак.\nБунда ҳолларда валидол валериан настойкасидан қабул қилиш. дўлана дамламасидан ичишнинг ўзи етарли бўлади.\nОғриқ қолдирувчи анальгин, аспи- рин, баралгин, цитрамон каби препаратларни қабул қилишдан эҳтиёт бўлиш лозим,чунки уларнинг барчаси меъда шираси таркибида кислота кўп бўлган одамларда меъда, ун икки бармоқли ичак ва қизилўнгачнинг яллиғланишларини келти- риб чиқаради.\nТоза ҳавода сайр қилиш ҳам маълум даражада бош оғриқларини камайтиради. Шу билан бирга оёққа иссиқ ванналар қилиш ҳам бошдаги босимни камайтириб, тинчлантирувчи таъсир кўрсатади.\nСамараси сезилмаган ҳолларда шфокорга мурожаат қилиш лозим.\nБошни массаж қилиш ҳам оғриқ ҳисларини бироз босади. Бунда массажни бўйин ва елка соҳасидан бошлаб,астасекинлик билан бош соҳасига ўтилади. Массажнинг давомлилиги 10 дақиқадан кам бўлмаслиги лозим.\nХулоса қилиб айтганда гипертония касаллигида юз берадиган бош оғриқларини фақат шифокор даволаши лозим. Бўлмаса, «қош қўяман деб кўзни чиқариб қўйиш» ҳеч гапмас.\nБОШ МИЯ ҚОН ТОМИРЛАРИ АТЕРОСКЛЕРОЗИДА КУЗАТИЛАДИГАН БОШ ОҒРИҚЛАРИ\n«Умматларимга давонинг энг яхшиси қон олдириш ва асал билан даволанишдир»\nИмом Бухорий, «Ал жомеъ ас-саҳиҳ»\nБош оғриғининг асосий сабабларидан бири-бош мия қон томирларининг атеросклерозидир. Атеросклерозда қон томирларининг ички деворларида ёғ тўқималаридан (асосан холестерин) иборат кўплаб саргимтир ҳосилалар пайдо бўлади,\nбу эса қон оқишига халақит бериб, томирлар бўшлигини торайтириб қўяди. Артерия томирларининг эластиклиги йўқолади, бунинг оқибатимда бош мия ўзининг эҳтиёларига етарлича кислород ва глюкозани ололмайди.\nДаставвал бу фақат мия жадал ишлаётганида сезилса, кейинчалик мунтазам намоён бўлаверади. Унинг оқибатида бош огриғи, қулоқлар шангиллаши, хотиранинг пасайиши,бошда оғирликлар пайдо бўлиши, тушкун кайфият ва жиззакилик билан намоён бўлади.\nБош огриғи-бош мия қон томирлари атеросклерозининг энг биринчи аломатларидандир.Бундаги бош оғриғи тарқоқ, аниқ локализациясиз, иш кунининг адоғига келиб, ёки чпиртли ичимликлар қабул қилинганидан кейин кучайиб кетувчи характерга эга бўлади.\nБу касалликдаги бош огриғининг ўзига хос хусусиятларидан бири-унинг мунтазамлиги ва армонсизлик, тез чарчаш, уйқу ҳамда иштаҳанинг бузилиши, хотиранинг пасайиши, дарғазаблилик билан уйгунлашиб келишидир.\nАтеросклерознинг оғир даражаларида бош мияда қон айланишининг сурункали етишмаслиги кузатилади, бу эса кризлар ёки инсультлар билан якунланиши мумкин.\nБундай ҳолларда бемор мувозанатини йўқотади, қўл-оёқлар жимирлайди, бош айланади, айрим ҳолларда эса фалажланиш рўй беради.\nГипертония касаллиги ва бош мия қон томирларининг атеросклерози аксарият ҳоллдрда уйғунлашиб келади, шу боисдан бу касалликларни даволаш ҳапдориларни ютишдан эмас, балки бош мияда қон айланишини яхшилаш учун шароит туғдиришдан иборат бўлиши лозйм.\nБунинг учун тоза ҳавода тез тез бўлиш, ақлий меҳнатни жисмоний меҳнат билан уйғунлаштириш, овқатланиш, дам олиш ва ухлаш режимларига риоя қилиш бош мияда қон айланишини яхшиловчи препаратлаар қабул қилишдан иборат.\nҚадимда бундай касалликлар қон олдириш билан даволанган. Қон олдиришнинг бу ҳолатлардаги етарлича наф бериши Гиппократ, Гален, Ибн Сино, ар-Розий, ҳаким Юсуфий, ҳаким Давоий ал-Гилоний битикларида кўплаб келтирилган.\nМуҳтарам пайгамбаримизнинг ўзлари ҳам вақти-вақти билан пешона ва бўйин томирларидан қортиқ (шохдан ясалган махсус асбоб) воситасида қон олдириб турганлиги келтириб ўтилган.\nМоддалар алмашинуви жараёнларини яхшилашда витамин препаратларининг аҳамияти каттадир.\nБугунги кун фармакология саноати дармондориларни микроунсурлар билан оқилона уйғунлаштириб чиқарилаётган препаратларга эга, «компливит», «декамевит», «витамикс» препаратлари айнан мана шундай кўп қамровли таъсирга эга препаратлардан ҳисобланади.\nШу билан бирга бугунги кунда бош мияда қон айланишибни яхшиловчи «оксибрал», «циннаризин», «глицин, «кавинтон», «Пирацетам» препаратлари ҳам ўзини оқламоқда.\nАммо, ушбу препаратар ҳам фақат шифокор кўрувидан кейин, дозаси ва давомлилиги индивидуал тарзда танланиб, тавсия этилиши лозим.\nҲеч қачон мустақил даволанишгва киришманг, чунки ҳар бир препаратнинг ножўя таъсири, дозасига эътибор берилмаганида эса асоратлари мавжуд.\nШу билан бирга қонда холестерин миқдорини камайтиришга қаратилган дорилар ҳам тавсия этилмоқда. Аммо, инсон нафсига эрк берар экан, бу дориларнинг фойдаси мурдага сунъий нафас беришнинг нафи қанча бўлса, айнан шунча! (ундан кам ҳам, кўп ҳам эмас).\nАРТЕРИАЛ БОСИМ ПАСТЛИГИДА (ГИПОТОНИЯ) КЕЛИБ ЧИҚАДИГАН БОШ ОГРИҚЛАРИ\n«Тишинг оғриса тилингни тий, бошинг огриса қўлингни»\nГипотония-артериал босимнинг меъёрдан пастлиги билан кечувчи ҳолат бўлиб, у физиологик ва патологик турларга тақсимланиши мумкин. Масалан, болалар ва ўсмирларнинг айримларида гипотония физиологик бўлиб, тасодифан, профилактик текширишлар маҳалида аниқланиб қолиши мумкин.\nШу билан бирга гипотония сил, меъда ичак яраси касаллиги, сурункали колит, юрак-қон томир тизимининг тугма норасоликлари.кўп қон йўқотишдан кейинги ҳолатларда ҳам кузатилади.\nАммо, артериал гипотония мустақил касаллик ҳам бўлиши мумкин.Унинг асосида юрак қон томир тизими фаолиятини идора этишдаги бузилишлар ётади.\nАртериал босими пастроқ юрадиган ёшлар Амалий жиҳатдан ўзларини соглом сезадилар, аммо ёш ўтгани сайин пайдо бўладиган қон томирлардаги склеротик ўзгаришлар ушбу касалликнинг аломатларини юзага чиқаради.\nКатта ёшдаги эркакларда қон босимининг 110/70 мм симоб устунидан, аёлларда эса 100/60 мм симоб устунидан кам бўлиши гипотония дейилади.\nАртериал босими нисбатан паст юрадиган одамларнинг об-ҳаво ўзгаришларига мослашиши ҳам қийин кечади, улар дим ва иссиқ ҳавони кўтара олмайдилар, турли ҳидларга чдашлари қийин, шу билан бирга жисмоний ва асаб-руҳий зўриқишлар уларни жуда тез чарчашларга олиб келади, уларда тез-тез ўринсиз бош айланишлари ва огриқлари кузатилади, тана ҳолатини ўзгартирганида кўз ўнггида қоронгилашишлар пайдо бўлади.\nАртериал гипотонияда бош огригининг ифодаланиш даражаси турлича бўлади. Одатда у симиллаган, сиқувчи характерга эга бўлса-да, айрим ҳолларда хуружсимон ва пульсланувчи сифатга эга бўлади.\nАксарият ҳолларда бундай одамларда бош оғриги асаб-руҳий ва жисмоний(жинсий) зўриқишдан, ёки уйқудан кейин пайдо бўлади,кўпроқ пешона ва чакка соҳаларида сезилади, кўнгил айнаши, қусиш, эснаш билан кечади.\nГипотонияда бош оғригининг ривожланиш механизми қон томирлар девори тонусининг функционал ўзгаришидадир.\nБундай беморларда тана ҳолати ўзгарганида қон томирлардаги босим кескин ўзгаради, бу эса улар деворидаги оғриқни сезувчи рецепторларни қўзғайди ва бош оғриғи ҳисси келиб чиқади.\nАммо, нишоннинг иккита томони бор деганларидек, гипотониянинг ҳам фойдали жиҳатлари мавжуд; идмий-тиббий адабиётларда келтирилишича, 100 ёшдан ошган одамлар текшириб кўрилганида уларнинг 70% дан ортиғида босим нисбатан пастроқ эканлиги аниқланган!\nДемак, артериал босими пастроқ юрадиган одамларда моддалар алмашинуви жараён- лари ҳам секинроқ кечар, бу эса умрнинг нисбатан узайишига олиб келар экан!\nАлбатта, улар босими баландроқ, ёки меъёр- дагидек юрадиган одамлар каби ҳаётдан шиддат ва шижот би- лан фаолият юритиб ўтмасдан, балки «эмаклаброқ» ўтса-да, барибир бу жиҳатдан кўпроқ фойда олар эканлар.\nШу боисдан ҳам «босимим паст, бошим айланади, қулоғим шанғиллайди, кўнглим айнайди. жинсий қувватим ва умуман қувватим пасайган.кўзим тинади, босимни кўтариш учун нима қилай, кофе ичайми, қора чой ичайми ё ўзимни осайми?»\nдеб эзма- ланадиган мижозларимга «Босими пастроқ одамлар нисбатан узоқ умр кўради, ҳали худо хоҳласа бахтли бўп кетасиз! «қабилидаги гаплар билан руҳиятини кўтараман.\nАлбатта, инсоннинг қанча умр кўриши биринчи навбатда унинг ирсиятига, кейин эса атроф-муҳит ҳолати-экологияга, мижознинг зарарли ёки фойдали одатларига, бор-йўғи қандайдир 10% га яқин қисми эса тиббиётга боғлиқ!\nДемак, тиббиёт мени ёшартиради, умримни узайтиради деб ўзи ни бутунлай ишонтириб қўйган одам хато қилади. Доно халқимизда «Саноғлиқ дам, ўлчоғлиқ ризқ» деган доно тушунча мавжуд.\nАлександр Александрович Богомолец геронтологш муаммолари (кексачик ҳақидаги фан) билан ьиугулланган.\nУ инсон 150 йил яшаши мумкин деб бот-бот таъкидлаган.Танишбилишларини (айрим маълумотларга кўра Лаврентий Павлович Берияни) орага қуйиб Иосиф Стачин қабулигача киришга муяссар бўлган ва доҳийни бунга ишонтирган.\nУзоқ умр кўришни истаган доҳий эса унга барча шарт-шароитни ортиги бтан яратиб берган. У хизмат ва илмий пиллапояларидан жуда тез кўтарилган, 1929 йили, яъни 48 ёшида у\nУкраина Фанлар академшси академиги, 1932 йилда, яъни 51 ёшида СССР Фанлар академияси академиги, 1944 йилда Медицина Фанлар Академшси академиги ва Социалистик меҳнат қаҳрамони,\n1941 йилда Сталин мукофоти совриндори бўлган. Ундан унвонни ҳам, маошни ҳам, машина-ю, дала ҳовлиларни ҳам аяигмаган, кўплаб гуноҳлари-ю, жиноятларига бармоқ орасидан қаралган.\nУ еганини еб, ичганини ичиб, нозанинлар билан айш қшиб, беармон яшаган. Аммо, одамларга 150 йш умрни ваъда қшган академикнинг ўзи 1946 йилда 65 ёшида ўлиб кетганини эшитиб Иосиф Виссарионович Сталин алам бшан;\n-Вой жуҳуд-эй, ҳаммамизни гел қшиб кетди-я, — деган экан.\nТаассуфки, тиббиётда бундай восита ҳали топилмаган, қиёматгача ҳавм топилмаса керак. Дарвоқе, мен умр узунлиги ва кексайиш, ўлим муаммолари билан боғлиқ минглаб мақола ва китобларни кўздан кечирдим, кексайишнинг 50 га яқин назариялари борлигини кўрдим.\nУлар орасида энг охиргиси ва менинг назаримда энг тўғриси бу-Россия олимлари олга сураётган «ўз-ўзини йўқотиш» назарияси (теория самоуничтожения) бўлиб, ушбу назарияга кўра бизнинг ирсиятимизда вақти келиб, яъни\n«Саноғлиқ дам, ҳамда ўлчоглиқ ризқ» тугаганидан кейин ўз-ўзини ўлдириш механизми ишга тушар, бунинг оқибатида эса ҳужайра ва тўқималар ич-ичидан емирилиб, маҳв бўла бошлар экан.\nАлбатта, медицина ҳалокати муқаррар бўлиб қолган бундай одамнинг умрини бироз муддатга чўзишга қодир, аммо оқаётган умр дарёси ўзанини ўзгартириб бўлмайди.\nАгар қачонки, тадқиқотчилар ўз-ўзини йўқотиш учун масъул генни топиб, уни қамал қила олишсаги- на, бу борада бирор-бир муЪжизани кутиш мумкин. Яна ҳам Аллоҳ билгувчироқдир!\nАртериал гипотонияни даволашда халқ табобати, шарқ та- бобати, дори-дармонлар ва жисмоний тарбия уйғунлаштириб қўлланилади.\nДори-дармон воситалари орасида таркибида кофеин сақловчи аскофен, цитрамон, пентальгин, новоцефальгин препаратлари тавсия этилади (албатта, шифокор кўруви ва тавсиясидан кейин).\nМазкур препаратларни катта дозада узоқ муддат қўллаш меъда-ичак тизимида эрозиялар ва яралар пай- до бўлишига, жигар, меъда ости бези ва буйрак фаолиятининг ёмонлашишига, қоновчанликка олиб келади.\nТабиатнинг ўзи шифокор, унда ҳаётнинг турли ҳолатларига мўлжалланган доривор ўсимликлар ва воситалар жуда кўп.\nЖеншень, хитой лимони, элеутероКокк, ширинмия илдизи, левзея барги, аралия ўсимлиги барги ва илдизи каби бир қанча иммун тизими ҳамда босимни рагбатлантирувчи ўсимликлар мавжудки, уларни қўллаш инсонда ақлий, жисмо- ний ва жинсий қобилиятларни оширибгина қолмасдан, балки қон босимини ҳам меъёрлаштиради, руҳиятни кўтаради, инсон чеҳрасини тетик қилади.\nАммо, фойдаси бор экан деб уларни ҳам оғизга капалаб тиқавериш ярамайди, катта доза- да қабул қилиниши уйқунинг қочишига, титроққа, қон боси- мининг ошиб кетишига, юрак қон томир ва асаб тизимининг зўриқишига олиб келади.\nИнсондаги қон босими жуда кўп омилларга, шу жумладан юракнинг қувватига боғлиқ. Юракни қувватга киритиш эса инсондан катта ирода кучи, ҳаракатчанлик, сабр-бардошни талаб қилади.\nСпорт билан шугулланмаган ўртача одамда юрак мушакларининг қалинлиги 5-6 ммга, югуриш,сузиш ва спортнинг бошқа турлари билан мунтазам шугулланган одамларда эса 1 Оммдан ошади.\nАлбатта, одам 2 дақиқа югуриб, 3 марта ўтириб-туриб бундай натижага эриша олмайди. Бунинг учун соатлаб, терлаб шуғулланиш лозим.\nКези келганида айтиб ўтишим лозим; бир пайтлар спортнинг муайян тури билан сидқидилдан шуғулланиб, кейин ташлаб кетган одамларда жуда кўплаб органик ва функционал бузилишлар кузатилади.\nМисол келтирадиган бўлсак, машҳур футболист Диего Марадона спортни тарк этганидан кейин, яъни бугунги кунда баобаб дарахтидек тарвақайлаб семириб кетиш билан бирга наркоман ҳам бўлиб қолган.\nШунингдек, бир пайтлар ер куррасининг энг кучли одами деб тан олин- ган машҳур боксчи Муҳаммад Али паркинсонизм (бошнинг ва қўл-оёқларнинг бетиним титраши) касаллигига мубтало бўлган.\nКатта спортни тарк этган диёримиз спортчиларининг ҳам аҳволларини кўриб турибман. Дангасалик, эринчоқлик, уйқусеварлик, баднафслик оқибатида шуғуллантиришдан воз кечилган вужуд ўзининг соҳибидан ҳали жуда катта бож талаб қилади! Бу божнинг эса қиймати жуда каттадир.\nМИГРЕНЬДАГИ (ШАҚИҚА) БОШ ОГРИГИ\n«Доно одам дардига малҳам қидириб юргандан кўра касалликни ўзига йўлатмайди»\nТомас Мор, инглиз давлат арбоби\nЎсмирлик давримда менда бир касаллик бўларди; вақти-вақти билан кўз олдимда учқунлар, қулоқларимда эса шовқинлар пайдо бўлар, унга бир қўлимнинг увишиши қўшилар, кейин эса кўз олдим тиниб кўришим ёмонлашар, бу аломатлар ярим соатларда ўтиб кетиб, кейин бир кечакундузгача бошимнинг бир тарафи оғриб юрарди.\nБу ҳолат армия маҳалида, яъни ички қўшинларнинг конвой хизматида бўлиб юрган пайтларимда ҳам аҳён-аҳёнда такрорланиб турди.\nКейинчалик, тиббиёт институтида ўқиб юрган кезларим менда мигрень борлигини ташҳисладим ва йиллар мобайнида спорт ва йога ҳолатлари билан узлуксиз шуғулланибгина, бу дарддан бутунлай халос бўла олдим.\nФақат бу касалликни бошидан ўтказа олган одамгина унинг қанчалар ёқимсиз, азоб-уқубатли эканлигини, ундан қутулиш ҳам осон кечмаслигини ҳис эта олади.\nМигрень атамаси юнон тилидан келиб чиққан бўлиб, гемикрания-бошнинг ярми деган маънони англатади. Касаллик илк маротаба юнон ҳакими Гален томонидан фанга киритилган.\nДаставвал мигренда бошнинг фақат бир томонигина огрийди, деб тушунганлар. Кейинги изланишлардан маълум бўлишича мигренда бошнинг барча қисмлари бирваракайига оғриши, унга кўрув, эшитув, сезги, ҳаракат,\nнутқ бузилишлари ҳам қўшилиб келиши мумкин экан. 50% га яқин ҳолларда мигрень оёқ-қўлларнинг увишиши, сезгисининг пасайиши ва қувватсизланиши билан кечади.\nУшбу тадқиқотлар мигреннинг бир қанча шаклларини фарқлашга имкон берди; оддий мигрень (85%); кўзга асорат берувчи мигрень (офтальмик 10%); уйғунлашган мигрень (1%); мигреньли невралгиялар (4%).\nКасалликнинг ривожланишидаги асосий механизм-қон томирларга боғлиқ бўлиб, қўққисдан, хуружсимон ҳолда бош оғриғининг пайдо бўлишидир.\nОдатда мигрень хуружларининг.учта босқичини фарқлаш мумкин; дастлабки босқичда бош мия қон томирларининг қўққисдан сиқилиб қолиши кузатилади. Бунда беморнинг юзи оқариб, боши оғрийди.\nБу босқич унча узоқ давом этмайди, аммо бу даврда қон ҳужайралари қилтомирлар ўтувчанлигини кучайтирувчи модда ажратади.\nТомирлар ўтувчанлиги кучайганидан кейин ҳужайраларнинг махсус гормонлари артерияларнинг деворидаги рецепторларга таъсир кўрсатиб, огриққа сезувчанлик бўсағасини пасайтиради.\nКейин бу моддалар буйрак томонидан пешобга ажралиб. қонда уларнитнг концентрацияси кескин пасаяди. Бунинг оқибатида артерияларнинг тонуси пасайгани билан, қилтомирлар торайиши бартараф бўлолмайди. Оқибатда бош артериялари кенгайиб, энди юз қизаради (иккинчи босқич).\nИккинчи босқич бир неча соат давом этиб, аста-секин, аниқ бир чегараларсиз учинчи босқичга-хуруждан кейинги даврга ўтади.\nБу даврга келиб бош оғриқлари ва бошдаги оғирликлар, айрим аъзо ва тизимлар томонидан кузатиладиган салбий ўзгаришлар астасекинлик билан йўқолади.\nУччала босқичнинг давомлилиги бир неча соатдан бир неча кунгача (одатда 6-18 соатни ташкил қилади) вақтни ташкил қилади.\nХотирам панд бермаётган бўлса, менинг ўзимда мигрень хуружлари бир йилда ўртача 4-5 марта, такрорланиб, бир кеча-кундузгача давом этарди.\nМигрень хуружлани куннинг ҳар қандай даврларида бошланиб қолиши мумкин. Аксарият ҳолда у эрталаб «ассалому алайкум» деб иссиқ қучогингизга кириб келади. Аксарият ҳолларда хуруждан аввал инжиқлик,\nжиззакилик, ўринсиз асабийлашиш, кайфиятнинг тушиб кетиши аломатлари пайдо бўлади. Бу оддий мигрень учун хосдир.\nОфтальмик (кўз асоратлари билан кечувчи) шаклида эса қуққисдан кўриш ёмонлашиб, беморнинг кўз ўнггида учқунлар, туманликлар, ёрқин синиқ чизиқлар пайдо бўлади (менда айнан липиллаб ёниб-ўчувчи ёрқин синиқ чизиқлар пайдо бўларди).\nБундай беморларда кўрув бузилишларидан ташқари фикрлаш ва нутқнинг ёмонлашиши, диққатэътиборнинг йўқолиши ҳам қўшилиб келади. Бу ҳолатни тиббиётда аура (ҳоло) деб атайдилар.\nОдатда бундай ёқимсиз ҳолат 5-30 дақиқа давом этиб бошнинг ярмида, аксарият ҳолда пешона, камроқ ҳолларда эса чакка соҳасида лўқилловчи оғриқлар пайдо бўлади (менда чап пешона қисмида бўларди).\nАйрим беморларда кўз соҳаси ва елкалар, бўйин ҳам қўшилиб огрийди, оғриқ аста-секин кучайиб бошнинг бутун ярмига тарқалади, беморнинг кўнги айнайди, баъзан ўт аралаш қусади (каминада шундай бўларди). 30-60 дақиқаларга келиб оғриқ ўзининг чўққисига етади ва одатда 6 соат давом этади (менда 24 соатгача бўларди).\nМигреннинг уйгунлашган шаклида беморларда бош огриши ва огирлашишидан ташқари қўл-оёқларда увишиш. сезувчанлик ва ҳаракатчанликнинг пасайиши(айрим оғир ҳолларда эса маълум вақтгача бутунлай йўқолиши), нутқнинг ёмонлашиши қўшилиб келади.\nМигреноз невралгия-касалликнинг нисбатан кам учрайдиган тури бўлиб, беморлар куннинг айни бир пайтида кўз ва чакка соҳасида пайдо бўлувчи кучли оғриқлардан шикоят қилади.\nОғриқнинг жадаллиги шу қадар кучлики, бемор ўзини қўярга жой тополмасдан бошини деворларга уради, тинимисиз инқиллайди.\nБош оғриги хуружлари 5-10 дақиқалардан 1 соатгача давом этади. Мигреноз невралгия эркакларда аёллар- га нисбатан 4 баробар кўп учрайди. Амалиётимиздан мисол келтирамиз;\nБемор Э.Ҳ; 40 ёшли эркак киши. Болалигидан буён ҳар ойда 1-2 марта такрорланадиган бош огригидан азоб чекади.\nБош огришидан 10-15 дақиқа аввал беморнинг кайфияти ўринсиз бузилади, биров билан урушгиси, хумордан чиққунча жанжаллашгиси келади, кейин кўз олди жимирлай бошлайди. ана шунда у ўзида хуруж бошланиб келаётганлигини ҳис этиб профилактик мақсадда пентальгин ёки цитрамон ичиб олади.\nБироздан кейин қўл-оёқлари жимирлаб чап чаккаси соҳасига найза санчилгандек кучли огриқ пайдо бўлади, яна 2-3 минутдан кейин огриқ чап кўзи соҳасигача тарқалади, бемони совуқ тер босади, юзи оқариб кетади, кўнгли айнайди, айрим ҳолларда ўтва кўпик аралаш кўп миқдорда қусади.\nХуруж 40 дақиқачар давом этиб, кейин огриқ ҳислари пасая боради, аммо гиунга қарамасдан бемор 1 кеча-кундузга яқин бошида огирлик, кайфият тушкунлиги иштаҳа пастлигини ҳис этиб юради.\nСўнгги йилларда хуружлар оралиги камайган. Хуруж маҳачида беморда бош огриги жуда жадал кечади, бир неча марта хуруж маҳали унда суицидал (ўз-ўзини ўлдириш) фикрлар ҳам пайдо бўлган.\nДастлабки пайтлари профилактика учун ичиб олган дорилари бироз наф бериб, огриқ тезроқ ўтсада, кейинги йилларда бемор унинг ҳам нафини сезмай қўйган. боз яна анальгетик препаратлар унинг зардасини қайнатиб, меъда-ичак ярасини ҳам келтириб чиқарган.\nБемор бир неча марта невропатология ва офтальмология бўлимларида даволаниб чиққан, кўз ва бош мияни бир неча карра компьютер томографиясидан ўтказилган, аммо жиддий бирор ўзгаришлар топшмаган.\nКомпьютер томографияси мутахассислари «бош мияда босимнинг ошиши, бош мияда қон айланишнинг ёмонлашиши» каби боши-думи йўқ ташҳислар қўйиб даво- лаш учун ихтисосланган бўлимларга юборганлар.\nСтационар даво қисқа муддат наф берган, клиникадан чиққандан кейин бир ойча ўтиб хуружлар боз боягидек такрорлана бошлаган.\nБеморга мигреннинг невралгик шакли ташҳиси қўйшиб бош мияда қон айланишини яхшшовчи (оксибрал), қонни суюлтирувчи (кардиомагнил), поливитамин(компливит), иммун тизимини рагбатлантирувчи(иммуномодулин) препаратлари билан бирга доривор ўтлар аралашмасидан дамлама(наъматак, ширинмия шдизи),\nҳар ҳафтада бир марта саунага тушиб терлаш, ҳар куни эрталаб бошни ўз ўқи атрофида минг мартагача айлантириш, эрталаб 10 чақиримгача югуриш, йога ҳолати (ҳар куни эрталаб 30 дақиқагача бошни стуллар орасига тиқиб пастга осштирган ҳолда оёқчарни тик ҳолда юкорига кўтариб туриш), кашандалик ва ичкиликбозликдан воз кечиш, суицидал фикрлардан воз кечиш тавсиялари бершди.\nОрадан бирор йшча ўтиб бемор хуружлар такрорланмаганлигидан кейин ўзини бутунлпй соглом ҳис қилган ва бадантарбия машқлари ҳамда саунага боришни канда қилиб, фақат профилактика учун ҳапдориларни ютиб юрган, аммо бирор ойча ўтиб хуруж яна такрорланган.\nБемор яна ҳаммасини қайтадан бошлашга мажбур бўлган. Мана, ҳозир бемор 3 йшдан буён бирор марта ҳам хуруж такрорланмаганлигини айтиб мақтанмоқда.\nАмалиётдан келтирган мисолимиз беморларда даволашни комплекс ўтказиш лозим эканлигини кўрсатади.\nАгар бемор фақатгина замонавий медицина ёрдамига таяниб, ҳапдорилар ютса ва жисмоний тарбияни бажармаса, орадан бир қанча муддат ўтиб, оғриқлар яна хуруж қила бошлайди.\nМигренга мойил одамлар комплекс даво тадбирларини бир умр бажариб юришга маҳкумдирлар (ўзимнинг мисолимда айтишим мумкин).\nХўш, мигреннинг сабаби нимада? Мигрень одамзод каби қадимий бўлса ҳам (фиръавн Намруд, Исо алайҳиссалом қатлига фармонбардор бўлган Понтий Пилат) унинг сабаби узил-кесил топилмаган.\nТадқиқотларнинг кўрсатишича, мигрень хуружи маҳалида бош суяги ичи ва ундан ташқаридаги қон томирларнинг тонуси ўзгаради. 70% га яқин ҳолда мигреньга мойиллик ирсий бўлади(ота-оналардан фарзандларга берилади),\nкасалликнинг 60% дан ортиғи 20 ёшгача даврда, 90% га яқини эса 30 ёшгача илк бор пайдо бўлади.. аммо, шунга қарамасдан 1-3 ёшли болаларда ҳам мигрень кузатилиши илмий-тиббий адабиётларда ёритиб ўтилган. Мигрень аксарият ҳолларда қизалоқларда илк ҳайз пайтида пайдо бўлади.\nМигреньга мойил одамлар кўпроқ романтик, шоиртабиат, ўзининг ҳар бир қадамини назорат қилишга ҳаракат қиладиган, ҳамма нарсани ўзига рлаверадиган, тез таъсирланувчи ва хафа бўлувчи одамлардир.\nШу билан бирга улар об-ҳаво ўзгаришига ҳам таъсирчандирлар. Атмосфера босимининг 6-8 мм симоб устунигача ўзгариши уларда бош соҳасидаги оғирлик, бош оғриғи, кайфиятнинг ёмонлашишини келтириб чиқаради. Уларнинг аксариятида аллергик реакциялар қайд этилади.\nОрганизмдаги гормонал ўзгаришлар, микроунсурларнинг қондаги миқдори, асаб-руҳий зўриқишлар мигрень хуружла- рини чақирувчи омиллар бўлиши мумкин.\nШунингдек, қуёшда қизиб кетиш, атмосфера босимининг ўзгариши, дим хонада қолиб кетиш, уйқу ва дам олиш режимларининг ўзгариши, ҳомиладорлик, ҳайз кўриш, қаттиқ шовқин-суронлар, ёрқин шуъла, кучли очиқиш ёки ҳаддан ортиқ овқатланиш, спиртли ичимликлар,\nтамаки маҳсулотлари қабул қилиш, ички аъзоларнинг касалликлари, ўта чарчаш каби бир қатор ҳолатлар мигрень хуружларини қўзғайди.\nБош оғриқлари айрим ҳолларда беморда бошдан кечирган ваҳима, қўрқув, ташвишланиш ҳисларидан кейин ҳам пайдо бўлади.\nОнаси ва опаси мигрень билан оғриган бир мижозни ит талаганидан кейин мигрень хуружлари пайдо бўлган.\nБу беморда огриқ бошнинг ўнг ярим шарида пайдо бўлиб, ҳар йили ҳеч бир сабабсиз 4-5 мартагача такрорланган, янги асаб-руҳий зўриқишни бошдан ўтказганидан кейин (яқин кишининг ўлими) унда ҳар гал хайз маҳали мигрень хуружлари такрорлана бошлаган.\nАксарият ҳолларда мигрень хуружи сабаблари мавҳумлигича қолади. Юқорида таъкидлаб ўтганимиздек касаллик ўзига хос тарзда кечади.\nМигрень хуружларидаги оғриқ ўта азобли, ёқимсиз, айрим ҳолларда пульсланувчи характерга эга бўлиб, беморлар бошидан ўтган ҳиссиётларни ипидан игнасигача тушунтириб бера оладилар.\nУларнинг таъкидлашларича, бошнинг маълум бир қисмида (асосан пешона, ёки чакка) баайни бегона нарса пайдо бўлганидек, у тинимсиз қимирлаётгандек бўлади, кўз олди туманлашиб, учқунлар кўринади.\nХуруж маҳали беморнинг юзи даставвал оқаради, кейин қизаради, бош оғриғи ўзининг чўққисига етган маҳалида беморда кўнгил айнаши ва қусиш кузатилади, юраги соҳасида ёқимсиз туйғу пайдо бўлиб, бемор ҳатто ўзини туққан онасини ҳам кўргиси келмай қолади.\nХуруж бир неча соатлаб давом этиб, аста-секинлик билан камая боради. Агар бемор бунда ухлашнинг иложини қилолса, уйгонганидан кейин огриқ ҳисси деярли йўқолганини, аммо бошдаги оғриқ ва дармонсизлик сақланиб қолганини ҳис этадилар.\nХуружлар рўй бермаган пайтларибеморлар ўзларини мутлақо соғлом, айрим ҳолларда эса ҳатто бахтли ҳис қиладилар.\nБуюк рус сатирик ёзувчиси Михаил Булгаков аслиджа шифокор бўлган, шу боисдан ҳам ўзининг ўлмас асарларидан бири\n«Уста ва Маргарита» романида Иудея прокуратори Понтий Пилатнинг бошидан кечган мигрень хуружи жуда аниқ ва яққол битилган;»кун жуда ёмон бошланиши кўриниб турибди, баайни ҳамма нарсадан атиргул ҳиди келаётгандек, ҳатто конвойчининг кийимидан, пальма ва ки парислардан ҳам шу лаънати ҳид келаётганидай туюлмоқда Понтий Пилатга.\nХуруж яқинлашиб келаётганлигининг аураси Понтий Пилатнинг кайфиятини тушириб юборди, у оғриқдан қўрқиб нола қилди;» Эй худойим-эй, мени нима учун бунча қийнайсан?!\nЯна ўша, азобли,миянинг ярмини куйдирадиган оғриқ ҳисси яқинлашиб келмоқда. Унинг давоси йўқ… имкон қадар бошимни қимирлатмасликка ҳаракат қиламан».\nПонтий Пилат ҳамма ишларини тезроқ тугатиб, қоронғу хонага кириб, боидан совуқ сув қуйишни, олдига содиқ итини чақириб, унга ярамас бош огриғидан шикоят қилишни истайди фақат.У ҳатто заҳар ичишни ҳам истайди».\nКасаллик ривожланишининг умумий схемаси бир хил бўлишига қарамасдан айрим одамларда ўзига хос, яъни индивидуал кечади. Йирик фаранг олими К.Лабороккнинг таъбирига кўра;»\nҲар ким ўзича ақлдан озади». Мигреннинг хар бир хуружи навбатдаги хуруж учун замин тайёрлайди.\nБолаларда мигреноз хуружлар баайни катталардаги каби кечади. Одатда, хуруж олдидан бола инжиқлашиб, пешона, чакка соҳасида пульсланувчи оғриқ билан бошланади, кўз олдида учқунлар, ёки липиллаб, ёниб->шувчи синиқ чизиқлар пайдо бўлади, кўнгил айнайди, айрим ҳолларда бола қусади.\nБолаларда мигрень хуружи 2-3 соатгача давом этади, бола ухлаб турганидан кейин оғриқ ҳисси тарк этиб, фақат бошда оғирликлар ва дармонсизлик сақланиб қолади.\nБоладаги мигрень хуружлари маҳали максимал хотиржамлик ва тинчлик сақланиши, болани шовқинсиз, қоронгу хонага ётқизиш, бошни бинт ёки сочиқ билан сиқиб боғлаш, бошга иссиқ ёки совуқ билан таъсир кўрсатиш, иссиқ оёқ ванналарини қабул қилиш лозим.\nЖуда оғриқ кучли бўлган ҳолларда иссиқ, аччиқ чой, ёки кофе, аспирин бериш лозим (фақат овқатдан кейин, кўп миқдорда суюқлик билан).Хуружлар оралиғида эса шифокор маслаҳатини олган ҳолда даво курслари ўтказилади.\nПрофессор Н.К Узунов мигренни даволашда аспиринни кенг қўллашни тавсия этади. У ҳар ойда беморга кунига 2 марта 7 кунгача аспирин (ацетилсалицил кислота) буюради, бу муолажани 6 ойгача такрорлашни тавсия этади, шу билан бирга Д витамини сақловчи препаратлар ҳам тавсия этилади.\nБош, бўйин соҳасини массаж қилиш, физкультура ва спорт билан жадал шугулланиш, овқатланиш ва дам олиш, ухлаш режимларига қатъий риоя қилиш, йога ҳолатларини қабул қилиш касаллик хуружларини камайтириб, кейинчалик бутунлай йўқолиб кетишига олиб келади.\nМигрень билан оғриган одамларнинг болаларига бу касаллик ўтадими?— деган савол кўпчиликни қийнайди.\nАлбатта, касаллик ўтмайди, аммо унга бўлган мойиллик авлодларга берилади, эндоген(ички) ва экзоген(ташқи) зарарли омиллар уйғунлашиб келганида болаларда ҳам бу касаллик тараққий қилиб кетади.\nКатталарда мигренни даволаш иккита асосий йўналиш бўйича олиб борилади; 1. Мигрень хуружларини бартараф қилиш. 2. Мигреннинг ўзини сасабларига кўра (этиотроп) даолаш.\nМигрень хуружларини бартараф этишда дам олиш ва овқатлантириш, ухлаш режимига риоя қилиш, ақлий ва жисмоний меҳнатни уйғунлаштириш, тегишли парҳезга амал қилиш, тоза ҳавода сайр қилиш,\nдармондорилар комплексини сақловчи препаратлар, қон томирларни кенгайтирувчи, қонни суюлтирувчи дориларни қабул қилиш, таркибида бром валиериан валидол сақловчи моддаларни узоқ муддат қабул қилишнинг аҳамияти катта.\nСўнгги йилларда мигренни бартараф этишда қон томирларни жадал кенгайтирувчи эрготамин каби моддалар фармакология саноати томонидан таклиф этилмоқда.\nШуни таъкидлаб ўтиш лозимки, бу препарат оғриқсизлантирувчи таъсирга эга эмас, шу боисдан ҳам уни қабул қилгандан кейин бош оғриғи ўтиб кетса, демак беморда айнан мигрень хуружи юз берган бўлади.\nУшбу препарат бир ойда 12 тадан ортиқ қабул қилинмаслиги лозим (фақат шифокор тавсия- си билан).\nПрепаратнинг таъсири кучли чой, ёки кофе билан қабул қилинганида кучаяди (агар бемор уларни кўтаролса). Аммо,эрготамин препарати беморда кўнгил айнаши, қусиш, юрак соҳасидаги огриқларни келтириб чиқариши мумкин.\nБеморларга эрготамин билан бир қаторда аспирин буюрилади, кўнгил айнашини бартараф қилиш учун эса бемор димедрол ёки пипольфен қабул қилиши лозим. Дори моддалари қанчалик эрта буюриладиган бўлса,самараси шунчалик юқори бўлади. Хуруж маҳалида қабул қилинган дорилар огриқни қолдиролмайди.\nМигрень билан оғриган беморларга сутли-ўсимликли парҳез буюрилади.\nБеморларда тунги уйқу етарли даражада мааром ва давомлиликка эга бўлиши лозим.сузиш, югуриш, йога ва саунага бориш даво натижаларининг яхшиланишига олиб келади.\nКасаллик аломатини бартараф этиш-яъни мигрень хуружидан беморни халос қилиш-чрим тадбирдир.\nКасалликнинг фақат клиник аломатинигина эмас, балки ўзини бартараф этиш муҳим. Бунинг учун бемор шифокор билан ҳаммаслак бўлиши, унинг тавсияларига қатъий риоя қилиши лозим.\nАммо, шифокорларнинг ҳам жоҳил ва билимли турларини фарқлаш, фақат ўз устида ишлайдиган, халқ шарқ ва диний табобат дебочаларидан бохабар, парҳезкор


КУЗ АТРОФИДАГИ ҚОРА ҲАЛҚАЛАР ВА УЛАРНИ ЙЎҚОТИШ\nАвтор TUSHDA На чтение 3 мин Просмотров 223 Опубликовано 29.05.2018\nКўз атрофида қорамтир ҳалқалар пайдо бўлишининг бир неча асосий сабаблари мавжуд. Гап шундаки, ёш ўтиши билан тери ва ёғ қатлами юпқалашгани туфайли қон томирлари билиниб қолади. Натижада, кўз атрофида қорамтир ҳалқалар пайдо бўлади. КУЗ АТРОФИДАГИ\nҚорамтир ҳалқалар ҳавода мавжуд бўлган турли нарсаларга (масалан, гул чанги, чанг-тўзон, ҳайвонлар жуни ва ҳоказо) аллергик таъсирлар, нотўғри қабул қилинган дори-дармонларнинг натижаси бўлиши ҳам мумкин.\nКашандалик, овқат рационида шўр ва аччиқ маҳсулотларнинг кўплиги, юрак-қон томир тизими касалликлари, қалқонсимон без, жигар ва буйрак фаолиятининг бузилиши, организмда темир моддасининг танқислиги, сув миқдорининг етишмаслиги, тўйиб ухламаслик ҳам қорамтир ҳалқаларнинг пайдо бўлишига сабаб бўлади.\nУларнинг олдини олиш учун биринчи навбатда шифокбрга учрашинг ва унинг кўрсатмаларига амал қилинг. Қўшимча равишда еса бир неча қават тахланган докани кўк ёки қора (совуқ) чойга ботириб, кўз соҳасига қўйиш ёки паррак қилиб кесилган бодрингларни кўз соққасига 15 дақиқага қўйиб қўйиш ҳам яхши самара беради. КУЗ АТРОФИДАГИ\nКамроқ туз истеъмол қилиш, қовурилган, аччиқ маҳсулотлар истеъмолини чеклаш тавсия етилади. Қора смородина, кўк ва қора чой, черника, голубика, брусника, клюква, дуккаклилар ҳамда петрушка маҳсулотларининг таркибида қон томири деворларини мустаҳкамлайдиган антиоксидантлар мавжуд.\nКЎЗ АТРОФИ ТЕРИСИНИ ПАРВАРИШЛАШ\nГўзал, маъноли, соғлом кўзлар юзга алоҳида жозиба, бетакрорлик бағишлайди. Кўзларга нигоҳ ташлаб, инсоннинг ички олами, соглиғи, кайфияти, ҳатто фикрхаёлини илғаш мумкин. Кўз — енг сезувчан ва нозик аъзо.\nЮз териси 2 миллиметр қалинликка ега бўлса, кўз атрофи ва қовоқ териси атиги 0,5 миллиметр бўларкан. Кўз атрофидаги тери юпқа қатламдан иборатлиги боис унинг парваришига алоҳида ёндашилади. Кўз соҳаси териси учун алоҳида махсус кремлар харид қилиш лозим.\nБу воситалар ҳам бармоқ ёстиқчасида оз-оздан кўз бурчагидан тепага айлана шаклида суртиб ёки пайпаслаб уқалаб чиқилади. Кўз атрофидаги тери доимо қуруқ, юпқа ва осон чўзилиш хусусиятига ега.\nШу боис бармоқлар ҳаракати ўта енгил ва майин бўлишига алоҳида аҳамият бериш керак. Бир-икки дақиқадан сўнг юз терисидаги ортиқча намлик ва крем қоғоз салфетка ёки тампон билан олиб ташланади.\nКиприкларни махсус чўтка билан тараш ўринли, касторка ёғини суртиш натижасида улар чиройли ва қалин усади. Касторка ёғи кўзни ачиштирса ёки қизартирса, бу аллергиядан дарак бериб, уни қўллаш тўхтатилади.\nБундай пайтда гиёҳ дамламаларидан фойдаланган маъқул. Кўзларга мойчечак, ялпиз дамламаларига шимдирилган тампонлар қўйилади. КУЗ АТРОФИДАГИ


Бутун дунё компьютерларига янгича вирус орқали ҳужум қилинди\nТехнология 20:29 / 27.06.2017 17749\nСешанба куни "Роснефть" компьютерларига йўналтирилган Petya шифрли вируси бутун дунё мамлакатлари компьютерларига зиён етказди. Бу ҳақида "Касперский лабараторияси" халқаро тадқиқот бўлими раҳбари Костин Райю ўзининг Twitter'даги аккаунтида хабар берди.\nУнинг сўзларига кўра, жорий йилнинг 18 июнида пайдо бўлган вируснинг янги версиясида Microsoft'нинг рақамли сохта имзоси бор.\nInfoWatch бош директори Наталья Касперскаянинг "ТАСС"га маълум қилишича, шифрли вируснинг ўзи пайдо бўлганига бир йилдан ошган. У асосан фишинг хабарлар орқали тарқалади.\nКасперскаянинг айтишича, Petya вирусининг биринчи варианти администраторни талаб қилган. Агар администратор ҳуқуқи берилмаса, у кучсиз бўлган. Шу боис у администратор ҳуқуқига эга бошқа бир товламачи Misha вируси билан бирлашган.\nGroup-IB'нинг дастлабки маълумотларига кўра, вирус Россия ва Украинадаги 80 га яқин ташкилотнинг компьютерларига ҳужум қилган. Petya вируси компьютерларни блоклайди ва операцион тизимни ишга туширишга йўл қўймайди. Қайта тикланиш ва файллар шифри учун эса 300 доллар миқдоридаги тўловни талаб қилади. 27 июнь куни кундузи Россия ва Украинанинг нефть, телекоммуникация ва молия компанияларига кенг кўламли ҳужум қайд этилган.\n23:56 / 24.08.2019 4086\n23:20 / 24.08.2019 2172\n22:43 / 24.08.2019 2059


Бензилбензоат – medu.uz – Дорилар ҳақида маълумотлар ўзбек тилида\nHome Йўриқномалар Бензилбензоат\nПрепаратнинг савдо номи Бензилбензоат.\nХалқаро патентланмаган номи Бензилбензоат.\nДори шакли сиртга қўллаш учун суртма.\nтаъсир этувчи модда: бензилбензоат – 200,0 мг;\nёрдамчи моддалар: троламин – 50,0 мг, стеарин кислотаси 95 – 200,0 мг, макрогол-400 – 50,0 мг, сув – 1,0 г гача.\nОқ ёки сарғиш тусли оқ рангли, ўзига хос ҳидли суртма. Ҳаво пуфакчалари бўлишига йўл қўйилади.\nҚўтирга қарши восита.\nАТХ коди: Р03АХ01\nСиртга қўллаш учун қўтирга қарши восита. Қўтир каналарига нисбатан заҳарли таъсир кўрсатади. Личинкаларни ва етук қўтир каналарнинг ўлимини чақиради; тухумларига таъсир қилмайди.\nЭпидермиснинг юқори қатламларига киради, тизимли қон оқимига сўрилмайди.\nЎта юқори сезувчанлик, ҳомиладорлик, эмизиш даври, 18 ёшгача бўлган болалар.\nСиртга. Суртма кечасига ювингандан кейин барча тери қопламасига, юз ва бошнинг сочли қисмидан ташқари, қўл билан ишқалаб суртилади, қўллар эрталабгача ювилмайди, бир суркашга 30-40 г суртма сарфланади. Тўртинчи куни ишлов бериш такрорланади, бешинчи куни ички кийим ва кўрпа-тўшак жилдларини алмаштириш билан ювиниш буюрилади.\nМаҳаллий реакциялар: ачишиш ҳисси, терини таъсирланиши, аллергик реакциялар бўлиши мумкин.\nМаҳаллий қўлланганида бензилбензоат тизимли қон оқимига деярли сўрилмаслиги туфайли, препаратнинг дозасини ошириб юбориш ҳоллари аниқланмаган.\nБензилбензоат суртмасини бошқа препаратлар билан фармакологик ўзаро таъсири аниқланмаган, лекин барча паразитларга қарши воситалар каби уни бошқа сиртга ишлатиладиган дори воситалари билан бир вақтда қўллаш тавсия қилинмайди.\nТакрорий зарарланишни олдини олиш учун, зарарланиш ўчоғидаги беморларни, шу жумладан беморлар билан мулоқатда бўлганларни ҳам бир вақтда даволаш лозим. Даволанишдан кейин қичишишни сақланиб қолиши специфик даволашнинг қўшимча курсини буюриш учун сабаб бўлаолмайди. Қичишиш нобуд бўлган канага ва унинг ҳаёт фаолиятининг маҳсулотларга нисбатан организмнинг реакцияси бўлиб, антигистамин препаратлар ёки глюкокортикостероидли суртмалар буюрилганида ўтиб кетади. Даволанишдан сўнг 2 ҳафта давомида, асоратлар кузатилганида эса ундан ҳам узоқроқ вақт шифокор назорати талаб этилади,\nШикастланган терига теккан барча предметларга, зарарсизлантириш мақсадида яхшилаб ишлов бериш лозим. Ўрин-кўрпа жиҳозлари, ички кийим, сочиқни кир ювиш кукуни эритмасида 5-10 минут қайнатиш лозим. Устки кийимлар икки томони иссиқ дазмол билан дазмолланади. Термик ишлов бериб бўлмайдиган буюмлар очиқ ҳавода 3 кун ёйиб қўйилади. Пойафзал, ўйинчоқлар ва бошқа предметларни 5 кун ишлатиш ман этилади ва целлофан пакетларга жойлаштирилади. Матрацлар, ёстиқлар ва кўрпаларни ҳам 5 кун ишлатиш ман этилади ва камерада дезинфекциясияланади. Юмшоқ мебелга дезинсекцияловчи препаратлар билан ишлов бериш мумкин. Квартира тозаланади, поллар дезинфекцияловчи моддалар қўшилган ювиш воситалари билан ювилади.\nПрепаратни кўз, бурун, оғизга тушишидан сақланиш керак.\nПрепарат тушганда қуйидаги чоралар кўрилади:\nоғизга тушганида: оғизни кўп миқдордаги сув билан ёки 2% илиқ натрий гидрокарбонати эритмаси («ичимлик содаси») билан чайилади;\nмеъдага тушганида: меъда 1%-2% натрий гидрокарбонати эритмаси (ичимлик содаси), кўйдирилган магнезиянинг сувли аралашмаси ёки фаоллаштирилган кўмир билан ювилади;\nбурунга тушганида: сув билан яхшилаб ювилади;\nкўзга тушганида: сув ва натрий гидрокарбонат эритмаси билан яхшилаб ювилади.\nСиртга қўллаш учун 20% суртма. 25 г дан алюмин ёки полиэтилен ламинат тубаларда.\nҲар бир туба тиббиётда қўллаш бўйича йўриқномаси билан картон қутига жойланади.\n20оС дан юқори бўлмаган ҳароратда.\n3 йил. Яроқлилик муддати ўтгандан сўнг препарат ишлатилмасин.


Байден сиёсати МОдаги конкрет одамлар учун муҳим бўлади - эксперт\n08:44 26 Ноябр 2020\n12:03 10.11.2020 Ҳавола олиш\nАндрей Казанцев фикрича, Марказий Осиё мамлакатлари миграция йўналишларига ранг-баранглик олиб кириши мумкин.\nМГИМО аналитика маркази директори, сиёсий фанлар доктори Андрей Казанцевнинг фикрича, Жо Байденнинг сиёсати АҚШга иш ёки ўқиш юзасидан кўчиб ўтишни режалаштираётган айрим конкрет одамлар учун кўпроқ аҳамиятли бўлиши мумкин.\nШу билан бирга, Марказий Осиё мамлакатлари миграция йўналишларига ўзгартириш киритишлари мумкин.\n"Россияга бунча миқдорда меҳнат мигрантлари керак эмас, Россия ҳозирда улар оқимини камайтирмоқда. Нега деганда, меҳнат мигрантларининг бунча миқдорига иқтисодий талабнинг ўзи йўқ. Аммо бу борада АҚШ рақобат ташкил эта олмайди, чунки Марказий Осиёдан у ёққа барибир кўп одам кета олмайди", - деди Казанцев.\nЭксперт фикрича, АҚШнинг Марказий Осиёдаги сиёсати ҳамиша афғон омилига боғлиқ бўлган, бу масалада эса республикадан ўз қўшинларини олиб чиқишни режалаштирган Дональд Трампдан фарқли равишда Оқ уйнинг янги маъмуриятида ҳеч қандай режалар йўқ.\nШунингдек, эксперт сўзларига кўра, ЕОИИ иштирокчилари учун Байден киритишни хоҳлаб қолиши мумкин бўлган Россияга қарши эҳтимолий санкциялар ҳам аҳамиятли бўлиши мумкин.


Президент: Кам таъминланган аҳолига моддий ёрдам, озиқ-овқат ва дори-дармонларни етказиб бериш тизими “соат”дай аниқ ишлаши керак - hudud24.uz\n2020, 04-Avgust | 19:42\nБош саҳифа Янгиликлар Маҳаллий Президент: Кам таъминланган аҳолига моддий ёрдам, озиқ-овқат ва дори-дармонларни етказиб бериш тизими...\nПрезидент: Кам таъминланган аҳолига моддий ёрдам, озиқ-овқат ва дори-дармонларни етказиб бериш тизими “соат”дай аниқ ишлаши керак\nSesh, 20:50 / 28-07-2020\nЎзбекистон Республикаси Президенти Шавкат Мирзиёев раислигида 28 июль куни ҳудудларда коронавирус билан боғлиқ мураккаб вазиятни тартибга солиш бўйича кўрилаётган чоралар муҳокамаси юзасидан видеоселектор йиғилиши ўтказилди. Бу ҳақда Президент Матбуот хизмати хабар берди.\nБутун дунёда COVID-19 тарқалиши ҳамон давом этмоқда. Мамлакатимизда охирги беш кунда инфекция юқтирганлар сони 3 мингтага кўпайиб, 21 минг 700 нафарга етди.\nЖумладан, Тошкент вилоятида 347 та, Қашқадарёда 193 та, Сурхондарёда 130 та, Самарқандда 123 та, Сирдарёда 83 та, Андижонда 79 та янги касалланганлар аниқланган. Бухоро, Фарғона, Самарқанд, Наманган, Тошкент, Хоразм вилоятларида ва Қорақалпоғистонда пневмония ҳолатлари анча кўпайган.\nМаълумки, Республика махсус комиссиясининг қарорига мувофиқ, юртимизда карантин талаблари муддати 15 августгача узайтирилди. Шу билан бирга, ҳозирги вазият пандемияга қарши кураш ишларини янада кучайтиришни талаб этмоқда.\nЙиғилишда бу борада ҳудудларда долзарб бўлиб турган масалалар кўриб чиқилиб, қўшимча вазифалар белгиланди.\nРеспублика махсус комиссиясига жойлардаги эпидемиологик вазиятни барқарорлаштириш ва касалларни даволашга амалий ёрдам берадиган гуруҳлар тузиб, ҳар бир ҳудудга юбориш бўйича кўрсатма берилди.\nУшбу гуруҳларга мутасадди идоралар, ихтисослашган тиббиёт марказлари ҳамда тиббиёт олий ўқув юртлари раҳбар ва мутахассислари, шунингдек, нафақадаги тажрибали шифокорлар жалб этилади. Бу ҳудудларда аҳолига эрта ва аниқ ташхис қўйиш, беморларни касаллик даражасига қараб тўғри ва малакали даволашда муҳим омил бўлади.\nҲокимликларга коронавирусга ихтисослашган шифохоналар ташкил этиш, интенсив ва реанимация ўринларини кўпайтириш, уларни зарур тиббий жиҳозлар ва дори-дармон билан таъминлаш вазифаси қўйилди. Тошкент шаҳридаги тажриба асосида COVID-19 ва пневмония билан касалланганларга дастлабки малакали тиббий ёрдам кўрсатадиган “махсус поликлиникалар” ташкил этиш зарурлиги таъкидланди.\nДавлат раҳбари оғир касаллар аҳволини енгиллаштирадиган тиббий ускуналар таъминоти масаласига алоҳида тўхталди.\nҚайд этилганидек, охирги икки ҳафтада қўшимча равишда 370 та сунъий нафас олдириш аппарати, 1 минг 41 та портатив нафас олдириш ускунаси, 1 минг 164 та кислород концентратори ва бошқа зарур тиббий жиҳозлар олиб келиниб, ҳудудларга тарқатилди. Касаллар кўпайиши мумкинлигини ҳисобга олиб, Республика махсус комиссиясига жойларга яна қўшимча ускуналар етказиш бўйича топшириқ берилди.\nЎзбекистон Республикаси Президентининг шу йил 25 июлдаги “Коронавирус пандемиясини юмшатиш, аҳолининг санитария-эпидемиологик осойишталиги ва саломатлигини сақлаш тизимини тубдан такомиллаштириш чора-тадбирлари тўғрисида”ги фармонига мувофиқ Санитария-эпидемиологик осойишталик ва жамоат саломатлиги хизмати ташкил этилди. Ушбу хизматнинг бугунги кундаги энг асосий вазифаси вирус занжирини узиш ҳисобланади. Шунингдек, соғлиқни сақлаш тизими, ҳокимликлар билан биргаликда беморларни соғайтириш ва улардан бошқаларга вирус юқишини камайтириш ҳам энг муҳим йўналишдир.\nЙиғилишда ёш болалар, ҳомиладор аёллар, кексалар, ногиронлиги ва сурункали касаллиги бўлган фуқаролар саломатлиги устидан тизимли мониторинг олиб бориш муҳимлиги белгиланди.\nКарантин даврида бирор бир эҳтиёжманд оила эътибордан четда қолмаслиги, кам таъминланган аҳоли қатламига моддий ёрдам, озиқ-овқат ва дори-дармонларни манзилли етказиб бериш тизими “соат”дай аниқ ишлаши кераклиги таъкидланди.\n– Ҳозирги шароитда касалларни даволашга ҳам, иқтисодиётни ишлатишга ҳам мажбур ва масъулмиз. Шунинг учун аҳоли саломатлигини сақлаш, айни пайтда темир интизом билан ҳамма ишларни давом эттиришимиз керак, – деди Шавкат Мирзиёев.\nҲокимлар ўз ҳудудидаги реал вазиятдан келиб чиқиб, аниқ чоралар кўриши бўйича топшириқлар берилди. Шу билан бирга, тиббий ниқоб тақиш, ижтимоий масофани сақлаш, 65 ёшдан ошганлар зарурат бўлмаса уйдан чиқмаслиги қоидаларига қатъий риоя қилишнинг аҳамияти қайд этилди.\nВидеоселектор йиғилишида ҳокимлар ва сектор раҳбарлари қатнашганидан фойдаланиб, экспорт ва инвестиция масалалари, бюджет тушумлари прогнозининг бажарилиши, ғўза парвариши ва экинларни суғориш ишларининг бориши кўриб чиқилди. Булар юзасидан мутасадди раҳбарларнинг ҳисоботи эшитилди.\nАввалги мақолаСанитария-эпидемиология хизмати тиббий мажбурлов чораси қўллаш ҳуқуқига эга бўлади\nКейинги мақолаФойдаланилмаган меҳнат таътили учун компенсация тўланиши шарт\nПрезидент коронавирусга қарши вакцинани харид қилиш ва аҳоли вакцинациясини амалга ошириш йўлларини топиш бўйича топшириқ берди\nИпотека кредитлари муддати узайтирилдими?\nҲожиевнинг муаммоси уч йил деганда ҳал бўлди…\n“COVID-19” беморларини даволашда қандай дорилар қўлланилади? Sesh, 19:41 / 04-08-2020\nПрезидент коронавирусга қарши вакцинани харид қилиш ва аҳоли вакцинациясини амалга ошириш йўлларини топиш бўйича топшириқ берди Sesh, 19:27 / 04-08-2020\nҒолиб ўқувчиларнинг ўқитувчилари қандай рағбатлантирилади? Sesh, 18:46 / 04-08-2020\nИпотека кредитлари муддати узайтирилдими? Sesh, 18:33 / 04-08-2020\n“COVID-19”га чалинган беморларни даволовчи шифокорларимиз иқлимга мос ҳимоя кийимларига ўтади Sesh, 18:26 / 04-08-2020\nҲожиевнинг муаммоси уч йил деганда ҳал бўлди… Sesh, 18:25 / 04-08-2020\nДавлат тест маркази бу йилги тест синовларини ўтказиш масаласида расмий баёнот берди Sesh, 17:41 / 04-08-2020\nҚозоғистоннинг коронавирусга қарши вакцинаси барча талабларга жавоб беради Sesh, 16:57 / 04-08-2020\n“Ўзбек иши” ва “Пахта иши” мусибатининг илдизи қаерда эди?\nhudud24 - Sesh, 11:44 / 04-08-2020 0\nSesh, 09:26 / 04-08-2020\nКечиримлилик – юксак фазилат\nJum, 09:42 / 31-07-2020\n30 июль — Халқаро одам савдосига қарши курашиш куни\nPay, 13:20 / 30-07-2020\nИнсон ҳуқуқлари фақат суд орқали ҳимоя қилиниши керак — Бобоқул Тошев\nChor, 18:16 / 29-07-2020


Telegram учун энг яхши илова – Plus Messenger - Terabayt.Uz\nTelegram учун энг яхши илова – Plus Messenger\nБепул ва хавфсиз Телеграм – кўпчилигимиз учун бошқа мессенжерлар ўрнини эгаллаган қулай дастур. Унга илова тарзида смартфонингизга Plus Messenger ҳам ўрнатилган бўлса, Телеграм имкониятлари янада кенгаяди, деб ёзади beardycast.com сайти.\nТелеграм ўзи яхши бўлса-да, унда чатларни ботлардан, каналларни шахсий ёзишмалардан, танланган контактларни бошқаларидан ажратиш функцияси йўқлиги чатоқ. Лекин бу борада Андроид-смартфонлар соҳиблари нисбатан омадлилар – Plus Messenger иловасида керакли функцияларнинг бари бор.\nЧатларни варақалар бўйлаб ажратиш\nТелеграм орқали ҳар куни турли одамлар билан мулоқотда бўласиз. Кимлар биландир гуруҳларда, бировлар билан супергуруҳларда, қайсидир бирлари билан шахсий ёзишмаларда, яна бошқаси билан тет-а-тет тарзидаги диалогда.\nВарақалар туфайли энди катта рўйхат орасидан керакли чатни излашга вақт сарфлашнинг ҳожати йўқ. Варақалар сони ва ўлчамини ўзингиз созлаб оласиз. Энди маълум гуруҳларга ажратилган интерфейс орқали тегишли чатни тезда топишингиз мумкин.\nAndroid 6.0 Marshmallow тизимида, ҳужжатлар, файллар, ҳаволалар ва расмларни жўнатишнинг стандарт менюсида янги бўлим – контактлар ҳам бор. Бу эса вақтни тежашга ёрдам беради. Энди бирор файлни юбориш учун аввал иловани танлаб, унинг очилишини кутиб, сўнг кимга жўнатишни кўрсатиб юришга ҳожат йўқ.\nЖуда қулай функция, аммо у ишлаши учун, ишлаб чиқувчи ўз дастурида унинг қўллаб-қувватланишини ўрнатиши даркор.\nТелеграмнинг одатдаги дастурида бу бор, лекин унда контактлар стандарт усулда – сўнгги мулоқотларга қараб сараланади. Улар орасида қайта-қайта ўша бир хил гуруҳлар ва супергуруҳлар бўлиши ҳам мумкинки, бу асло қулай эмас.\nPlus Messenger эса қайси турдаги чатни акс эттиришини танлаш имкониятини тақдим этади.\nМазкур илованинг яна бир қўшимча имконияти – гуруҳнинг ёки кишининг аватаркасига босганда қайси амалларни бажариш кераклигини созлаш мумкин. Тўғри, бундай олиб қараганда – шунчаки майда-чуйдага ўхшайди, бироқ у билан керакли чатларнинг тавсифини бошқариш жуда қулай-да.\nТашқи кўринишни созлаш мумкин\nХабарлар рўйхатидаги шрифт ўлчами сизни қониқтирмаяптими? Балки, матн териш майдончасига жуда оз матн сиғиши ёқмаётгандир? Аватаркаларнинг ўлчамини, ранглар туркумини ўзгартиришни, ёки умуман бошқа бирор «мавзу» ўрнатишни истаётгандирсиз?\nМана, буларнинг барчасини Plus Messenger ёрдамида амалга ошириш мумкин. Ўзингизга ёқадиган бирор ташқи кўриниш мавзусини танлашингиз, интерфейс унсурларининг ўлчамларини ўзингизга мослаштиришингиз ва барини қулай ҳолатга келтиришингиз мумкин.\nШу тариқа, Plus Messenger ёрдамида Телеграм қулайликда тенгсиз мулоқот воситасига айланади.\n#Android #Messenger #Plus Messenger #Telegram #илова #мессенжер


Имтиҳон: ҳужжатлар камайди, имтиёзлар кўпайди\nКузатиб бораётган бўлсангиз, газетамизда абитуриентларнинг талаб ва истаклари асосида олий таълим муассасаларига кириш имтиҳонларига оид янгиликлар эълон қилиб борилмоқда. Бу гал олий таълим муассасаларига ўқишга қабул қилиш, талабалар ўқишини кўчириш, қайта тиклаш ва ўқишдан четлаштириш тартиби тўғрисидаги асосий ўзгаришлар тўғрисида маълумот берамиз.\nВазирлар Маҳкамасининг 2019 йил 27 апрелдаги «Олий таълим муассасаларига ўқишга қабул қилиш, талабалар ўқишини кўчириш, қайта тиклаш ва ўқишдан четлаштириш тартиби тўғрисидаги низомларни тасдиқлаш ҳақида» 2017 йил 20 июндаги қарорига ўзгартириш ва қўшимчалар киритиш тўғрисида»ги қарори қабул қилинди. Ушбу қарор асосида абитуриентларга бир қатор қулайликлар яратилмоқда.\nТиббий маълумотнома талаб этилмайди\nКиритилган қўшимчаларга мувофиқ, мактаб, коллеж ёки лицейда турк тилини (инглиз, немис ва француз тиллари ўқитилмаган ҳолда) чет тили сифатида ўқиган абитуриентлар мазкур тилдан кўп балли баҳо тизими бўйича имтиҳон топширадилар. Бунинг учун тегишли ариза бериши зарур.\nЭндиликда олий таълим муассасаларига ҳужжат топширишда 086-У шакл бўйича тиббий маълумотнома талаб этилмайди.\nКимлар имтиҳонсиз ўқишга киритилади?\n— Наманган вилояти Тўрақўрғон туманидаги Исҳоқхон Ибрат номидаги хорижий тилларга ихтисослаштирилган мактаб-интернатни аъло баҳоларга битирган битирувчилар — Олий ва ўрта махсус таълим вазирлигининг тавсиясига асосан, бакалавриатнинг хорижий тил ва адабиёт, филология ва тилларни ўқитиш таълим йўналишларига;\n— ҳар бир ҳарбий қисмдан биттадан ёш ҳарбий хизматчи қисм қўмондонлиги ва Ўзбекистон ёшлар иттифоқи бошланғич ташкилоти тавсияномасига мувофиқ.\nСиртқи таълимда қандай ўқиш мумкин?\nКиритилган қўшимчалар билан сиртқи шаклда фақат тўлов-контракт асосида ўқиш мумкин. Ҳужжатлар ҳар йили 1 июлдан 30 июлгача қабул қилинади. Кириш имтиҳонлари дастурлари, баҳолаш мезонлари, топшириладиган фанлар (камида учта) блоклари имтиҳонлар бошланишидан олдин абитуриентлар эътиборига етказилади.\nКириш имтиҳонлари 16 августдан 25 августгача ўқитиш тилида ўтказилади. Имтиҳонларга ажратиладиган вақт олий таълим муассасаси қабул комиссиясининг қарори билан белгиланади. Ёзма (амалий) ишлар титул варақларига идентификация рақамини қўйиш йўли билан шифрланган ҳолда топширилади ва текширилади.\nИмтиҳонлар тегишли бакалавриат йўналишидаги 3 та фандан тўпланиши мумкин бўлган максимал 189,0 баллдан келиб чиқиб баҳоланади. Ҳар бир фан бўйича саволлар блокидаги фаннинг ўрнига қараб максимал баллнинг 0 фоиздан 100 фоизгача бўлган оралиқда балл қўйилади.\nТопширилаётган фанларнинг ҳар бири бўйича имтиҳон натижалари улар ўтказилганидан кейин 1-3 кун муддатда олий таълим муассасаси расмий веб-сайтида эълон қилинади. Синов натижаларидан норози бўлган тақдирда улар расман эълон қилинган вақтдан бошлаб 24 соат ичида апелляция аризасини бериши мумкин. У 1-3 кун ичида кўриб чиқилади.\nКириш имтиҳонидан қайси фанлар олиб ташланди?\nМагистратурага киришда махсус фанлардан (0 баллдан 100 баллгача) ва чет тилидан (0 баллдан 50 баллгача) синов ўтказилади. Бундан ташқари, олий таълим муассасаси битирувчисининг умумий рейтинги ёки фанларни ўзлаштириш кўрсаткичи аниқланади. Тўпланиши мумкин бўлган максимал балл — 250.\nШу билан бирга, олий таълим муассасасига кирувчига чет тили бўйича имтиҳон топширишдан озод қилиш имконини берадиган TOEFL ва IELTS тизими сертификатлари соҳибларининг балл кўрсаткичлари оширилди: TOEFL бўйича камида 72 балл, IELTS бўйича эса 5,5 балл. Илгари бу натижалар TOEFL бўйича камида 58 балл, IELTS бўйича эса 5 балл бўлиши керак эди.\nМақсадли қабул нима?\n— муайян ҳудудда доимий яшайдиган (паспортдаги маълумоти бўйича);\n— умумий ўрта (10-11-синфлар негизида), ўрта махсус, касб-ҳунар маълумоти тўғрисидаги тегишли ҳужжатга эга бўлган;\nЎқишини баҳорги семестрга қайта тиклаш бўйича ариза топшириш эса ҳар йили 15 январдан 25 январгача давом этади. Илгари 20 декабрдан кейинги йилнинг 20 январига қадар эди.\nРеспублика олий таълим муассасаларига 2019/2020 ўқув йили учун қабул жараёни Ўзбекистон Республикаси Президентининг қабул тўғрисидаги қарори асосида қабул режалари тасдиқланган кундан бошланади.\nОлий таълим тизимига оид энг сўнгги ва расмий ахборотлар билан бевосита вазирликнинг расмий edu.uz веб-сайти ва ижтимоий тармоқлардаги саҳифалари орқали танишиш мумкин.


Finance.uz - Суғурта тўловлари ҳажми ошди\nСуғурта тўловлари ҳажми ошди\n«Alskom» суғурта компаниясида 2014 йил I чораги якунларига бағишланган Директорлар кенгаши йиғилиши бўлиб ўтди. Йиғилишда суғурта тушумларини таъминлаш, суғурта даъволарини ҳал этишга оид фаолият якунлари, шунингдек, компания минтақавий филиалларининг фаолиятига тааллуқли бошқа масалалар кўриб чиқилди.\n«Alskom» суғурта компанияси 2014 йил I чорагида суғурта мукофотлари ҳажмининг ўсиши 2013 йилнинг худди шу даври билан солиштирганда 139 фоизни ташкил этди, 505 та даъво, шу жумладан, юридик шахсларнинг 345 та даъвоси, жисмоний шахсларнинг 160 та даъвоси кўриб чиқилди ва улар юзасидан суғурта қопламалари тўланди. 2013 йилнинг тегишли даври билан солиштирганда аризалар миқдори 316 тага ёки 2,7 баравар ошди. Тўланган суғурта тўловларининг умумий миқдори 515,1 млн. сўмни ташкил этди. Суғурта тўловлари ҳажми 2013 йил билан солиштирганда 2,1 баравар ошди.\n«Alskom» СК минтақаларда ҳудудий жойлашувни кенгайтириш мақсадида ҳисобот даврида Фарғона, Тошкент ва Жиззах вилоятларида 3 та бўлинма очди. Суғурта мукофотлари умумий ҳажмида филиаллар улуши 79 фоизни ташкил этди.\nШу тариқа, «Alskom» СК суғурта бозорининг йирик иштирокчиси сифатида аҳолига тақдим этилаётган суғурталаш хизматлари сифатини яхшиламоқда ва миқдорини оширмоқда.


14:15 / 03.09.2017\nСир эмаски, чекиш саратон ва юрак-қон томир касалликларининг ривожланиш хавфини оширади. Янги тадқиқотларнинг кўрсатишича, чекиш психикага ҳам салбий таъсир ўтказар экан, масалан, бу зарарли одат ўзига бўлган ишончсизлик ҳиссини келтириб чиқариши аниқланди. "Ортодокс" тиббий портали шу ҳақида маълум қилди.\nТадқиқотда чекувчилар ва чекмайдиган кўнгиллилар иштирок этишди.\nМутахассислар чекувчиларнинг чекмайдиганларга қараганда серҳиссиётроқ эканини аниқлашди. Бундан ташқари, чекувчи иштирокчиларда психологик стресс даражаси чекмайдиган кишиларга нисбатан 178 фоизга юқори бўлиб чиқди.\nШунингдек чекиш уйқу билан боғлиқ муаммолар, ланжлик, кўп овқатланиш ёки кам овқатланиш, уйда ёки ишда ғазабноклик хавфини ошириши маълум бўлди.\nМутахассисларнинг таъкидлашича, тадқиқотда иштирок этган чекувчиларнинг 93 фоизидан бу зарарли одатдан воз кечиш сўралган. Уларнинг 75 фоизи чекишни ташлаш жуда қийин деб ҳисоблаган. Аксарият 2-3 марта чекишни ташлашга ҳаракат қилган, бироқ бунинг уддасидан чиқа олмаган.\nХитой АҚШ товарларининг божхонадан ўтиш жараёнини "секинлаштирди"\n00:15 / 11.05.2018\nГрузияда жамоат жойларида чекиш тақиқлаб қўйилди\n08:04 / 01.05.2018


Ипотека кредитини кечиктириб тўлаш тизими жорий этилади — Alternatus\n13.02.2020 NodirbekLeave a Comment on Ипотека кредитини кечиктириб тўлаш тизими жорий этилади\nҲужжат билан кредитни ўз вақтида тўлаш имконияти бўлмаган фуқароларга қўшимча имконият яратилади.\nЎзбекистон Республикаси Марказий банки Молия вазирлиги билан биргаликда икки ой муддатда қонун ҳужжатларига фавқулодда ҳолатлар юзага келганлиги, шу жумладан иш жойи ва меҳнат лаёқатини йўқотганлиги муносабати билан фуқароларга ипотека кредитларини тўлашни кечиктириш имконини берувчи “ипотека кредити бўйича каникул”ни мажбурий тартибда банк тизимига жорий этишни назарда тутувчи ўзгартиш ва қўшимчалар бўйича таклифлар киритади.\nАҳолини ижтимоий ҳимоя қилиш концепциясини ишлаб чиқилади.\n* ижтимоий нафақа тўлашнинг мукаммал тизимини жорий этиш, жумладан, кам таъминланган оилаларга кўмак кўрсатиш қамровини кенгайтириш;\n* бюджет маблағлари мақсадли сарфланишини таъминлаш;\n* нафақа тайинлашдаги мезонларни қайта кўриб чиқиш ва уни белгилашда очиқ ва адолатли тизимни яратиш;\n* ижтимоий нафақа бўйича битта идорага мурожаат қилинганидан кейин, ўша идоранинг ўзи бир кунда ҳамма ҳужжатларни тайёрлайдиган тизимни яратиш;\n* ўзгалар парваришига муҳтож якка-ёлғиз кексалар ва ногиронлиги бўлган шахсларга “Мурувват” ва “Саховат” уйларида стационар шароитда тиббий-ижтимоий хизматлар кўрсатиш тизимини тубдан такомиллаштириш;\n* ажратилаётган ижтимоий тўловлар миқдорини қайта кўриб чиқиш;\n* фуқароларга давлат томонидан кўрсатилаётган, вазирлик, идоралар орасида бўлиниб кетган ижтимоий таъминот ва ижтимоий хизматларни бир-бирига мувофиқлаштириш;\n* ягона реестр ташкил қилиш орқали ижтимоий таъминот ва ижтимоий хизматларни ягона ахборот коммуникация тизимига ўтказиш;\n“Меҳрибонлик уйлари”да тарбияланган ёшларнинг ижтимоий мослашуви, хусусан уларни иш, уй-жой билан таъминлаш бўйича алоҳида дастур ишлаб чиқиш назарда тутилади.


Назорат ўйинида мағлубият\nБугун жамоамиз "Пахтакор" марказий стадионида Ўзбекистон олимпия терма жамоаси билан назорат учрашуви ўтказди.\nБиринчи турдан кейин ФИФА кунлари сабаб юзага келган танаффусдан унумли фойдаланиш мақсадида жамоалар ўртоқлик назорат ўйинларини ўтказишмоқда. Жумладан бизнинг жамоа ҳам иккита назорат ўйини ўтказишни режалаштирган.\nБугун илк назорат ўйини Ўзбекистон олимпия терма жамоасига қарши ўтказилди. АГМК асосий таркибида шуғулланаётган барча футболчи бугунги ўйинда иштирок этди. Биргина кичик жароҳат сабаб Марко Зочевич майдонга тушмади.\nБиринчи таймда учрашувда ҳисоб очилмади. Иккинчи тайм аввалида таркиб тўлиқ алмаштирилди. 22-26 март кунлари Тошкент шаҳрида бўлиб ўтиши кутилаётган саралаш ўйинларига тайёргарлик кўраётган олимпиячилар иккинчи таймда ўйин суръатини оширишди. Бу эса уларга ўйинда 3:0 ҳисобида ғалаба келтирди. Дастлаб Азизбек Омонов ҳисобни очган бўлса, кейинги икки гол пенальтидан амалга оширилди. Ислом Қобилов ва Санжар Қодирқулов бу имкониятдан унумли фойланиб ҳисобни йириклаштирди. Дарвозамиз томон учинчи пенальти ҳам белгиланганди. Ислом Рашидхонов зарбасини Суҳробжон Султонов қайтаришга эришди.\nНазорат учрашуви. 17 март\n"Пахтакор" марказий стадиони.\nЎзбекистон ОТЖ - АГМК 3:0\nГоллар: Азизбек Омонов, Ислом Қобилов пен., Санжар Қодирқулов пен.\nЎзбекистон ОТЖ: Умиджон Эргашев, Дилшод Саитов, Ислом Қобилов, Ҳусниддин Ғофуров, Илҳом Алижонов, Жасур Яхшибоев, Ойбек Рустамов, Остон Ўрунов, Нурулло Тўхтасинов, Ислом Кенжабоев, Миржаҳон Мираҳмадов.\nЗахирадан майдонга тушганлар: Абдулла Абдуллаев, Азизбек Омонов, Ойбек Бозоров, Машҳур Муҳаммаджонов, Санжар Қодирқулов, Аброр Исмоилов, Шерзод Насруллаев, Суҳроб Нуруллоев, Диан Талхатов, Ҳусниддин Алиқулов, Ислом Рашидхонов.\nАГМК (1-тайм): Акбар Тўраев (Роман Абдулов, 30), Акмал Шораҳмедов, Сардор Раҳмонов, Бобурбек Йўлдошев, Дилшод Жўраев, Миролюб Костич, Муроджон Тошматов, Миржамол Қосимов, Зоҳир Пиримов, Жасур Ҳасанов, Жасурбек Ҳакимов.\nАГМК (2-тайм): Роман Абдулов (Суҳробжон Султонов, 60), Мирғиёз Сулаймонов, Ғулом-Ҳайдар Ғуломов, Шерзод Файзиев, Сайдулло Раҳматов, Жасурбек Умаров, Санъат Шихов, Шоҳназар Норбеков, Шахбоз Умаров, Зафар Полвонов, Шаҳзодбек Нурматов.


3) Кузатув кенгашининг 2021 йил давомида амалга оширилган ишлар бўйича ҳисоботини тасдиқлаш.\n4) Жамиятда 2021 йил давомида корпоратив бошқаруви тамойилларига риоя қилиниши юзасидан ООО “Premium Finance” корхонасининг баҳолаш хулосасини мухокама қилиш ва тасдиқлаш;\n5) Жамият бошқаруви раисининг 2021 йил якунлари бўйича йиллик хисоботини тасдиқлаш;\n6) Жамият тафтиш комиссиясининг 2021 йил натижалари бўйича хисоботи ва хулосасини тасдиқлаш;\n7) “Коnsadiтinform” агентлиги маъсулияти чекланган жамияти томонидан жамиятнинг 2021 йил молия-хўжалик фаолиятини миллий ва халқаро аудит стандартларига асосан ўтказилган аудиторлик текшируви натижалари бўйича ҳисоботи ва хулосаларини тасдиқлаш;\n8) Жамиятнинг 2021 йил якунлари буйича бухгалтерия баланси ҳамда фойда ва зарарлар ҳисоботларини тасдиқлаш;\n9) Жамиятнинг 2021 йил молия-хўжалик фаолияти якунлари бўйича олган соф фойдасини тақсимлаш тартибини тасдиқлаш;\n10) Жамиятнинг 2022 молия-хўжалик йили бизнес-режасини тасдиқлаш;\n12) Жамият тафтишчисини сайлаш;\n15) Жамият кузатув кенгаши, ижроия органи ва тафтиш комиссияси аъзоларини моддий рағбатлантириш тўғрисидаги низомига ўзгартириш киритиш тўғрисида.\nЖамият акциядорларининг навбатдаги йиллик ҳисобот умумий йиғилиши ўтказилиши ҳақида акциядорларга хабар бериш учун акциядорлар реестри 2022 йил 1 июнь кунига, жамият акциядорларининг навбатдаги йиллик ҳисобот умумий йиғилишида қатнашиш ҳуқуқига эга бўлган акциядорлар рўйхати (реестр) 2020 йил 24 июнь кунига шакллантирилади.\nАкциядорларни рўйхатга олиш 2022 йил 30 июнь куни соат 11-00 дан 11-50 гача амалга оширилади. Акциядорлар умумий йиғилишига жисмоний шахслар шахсни тасдиқловчи хужжат, вакиллари белгиланган тартибда нотариал тасдиқланган ишончнома хамда юридик шахслар эса ишончнома билан келишлари шарт.


Париж ва Лос-Анжелес Олимпия ўйинларига Жанубий Корея билан ҳамкорликда тайёргарлик кўрилади\nБугун Жанубий Корея Геонгги-до таэквондо ассоциацияси раиси Ким Кёнг Док бошчилигидаги делегация Ўзбекистон Миллий Олимпия қўмитасига ташриф буюрди. Меҳмонларни МОҚ раиси ўринбосари, Ўзбекистон таэквондо WT ассоциацияси раиси Шерзод Ташматов қарши олди. Делегатлар ташриф давомида ўзбек спортининг бой тарихи билан яқиндан танишишди. Шундан сўнг томонлар ўзаро ҳамкорлик масалаларини муҳокама қилдилар.\n“Сизларни Ўзбекистон Миллий Олимпия қўмитасида кўриб турганимиздан мамнунмиз. Ҳурматли Президентимизнинг эътиборлари билан мамлакатимизда ҳар бир спорт тури қатори таэквондо ҳам жадал ривожланиб бормоқда. Бунда кореялик таэквондо мутахассисларининг хизматларини алоҳида тилга олмоқчимиз. Токио-2020 Олимпия ўйинларида делегациямиз учун ушбу спорт туридаги илк олтин медални тақдим қилишимизда уларнинг меҳнати катта бўлган. Кеча давлатимиз раҳбари спорт таълимини яхшилаш, иқтидорли спортчиларни саралаш мавзусида видеоселектор йиғилишини ўтказдилар. Таэквондони юртимизда янада ривожлантириш борасидаги режаларимиз билан Президентимиз берган топшириқлар ижросини таъминлаймиз”, – деди Шерзод Ташматов.\nЎз навбатида, меҳмонлар ҳам юртимизда таэквондо ривожи янги босқичга чиқаётганини алоҳида таъкидладилар.\n“Ташрифим давомида Ўзбекистон Давлат жисмоний тарбия ва спорт университети ва бир қанча ҳудудларда бўлдим. Бу мамлакат менда жуда илиқ таассурот қолдирди ва Ўзбекистондан кетишни истамаяпман. Давлатингиз бой спорт тарихига эга. Токио-2020 Олимпиадасида ўзбекистонлик таэквондочининг илк бор олтин медални қўлга киритгани мени хурсанд қилган эди. Миллий терма жамоа вакилларининг машғулотини кузатганимда Ўзбекистондан келажакда ҳам кўплаб чемпионлар етишиб чиқишига амин бўлдим. Таэквондо спортида бундай иқтидорли кадрлар кўп бўлган мамлакатингиз билан ҳар томонлама ҳамкорлик қилиш биз учун ёқимли”, – деди жаноб Ким Кёнг Док.\nХорижлик мутахассис Ўзбекистон таэквондо WT ассоциациясининг фаолияти Корея Республикаси таэквондо ассоциацияси билан ўхшашлиги, терма жамоамиз вакилларини Париж-2024 ва Лос-Анжелес-2028 Олимпия ўйинларига тайёрлашда ўзаро ҳамкорликда ишлашга тайёр эканини алоҳида урғулади. Суҳбатда ҳамкорлик доирасида ўзбекистонлик тренер ва ҳакамларнинг малакасини ошириш учун уларни Корея Республикасига юбориш, спорт тиббиёти, фармакология, диеталогия йўналишларида эришилган сўнгги муваффақиятлар бўйича ўзаро тажриба алмашиш мавзуларида фикр билдирилди.\nЙиғилиш якунида МОҚ Бош котиби Ойбек Касимов меҳмонлар билан учрашиб, уларнинг Қўмитамизга қилган ташрифидан мамнун эканини, келгусида чуқур ҳамкорлик алоқаларини йўлга қўйишдан хурсанд бўлишини билдирди.


КУРАШИШ ЎЗБЕКЛАРНИНГ ҚОНИДА БОР - Ўзбекистон овози газетаси\nКУРАШИШ ЎЗБЕКЛАРНИНГ ҚОНИДА БОР\nБу Украина кураш федерацияси президенти Владимир МАЧУГИНнинг фикри\n— Владимир Михайлович, ўзбек кураши ҳақидаги илк таассуротларингиз қачон пайдо бўлган?\n— Болалигимдан турли спорт нашрларини кузатиб бораман. Махсус журналлардан бирида биринчи марта ўзбек кураши ҳақида ўқиганман. Бундан ташқари, Анатолий Харлампиев ҳақидаги «Енгилмас» бадиий фильми менинг таассуротларимни тўлдирган эди. У ўтган асрнинг 20-йилларида самбони яратиш орзусида юрган пайтида, Марказий Осиёга боради ва ўзбек кураши сир-синоатларини ўрганади.\nЈолаверса, Кураш халқаро ассоциацияси президенти Комил Юсупов ҳам менга кураш ҳақида жуда кўп маълумотлар берган.\nЛекин ўзим спорт билан шуғулланиб юрган пайтимда кураш тўгараги йўқ бўлганидан афсусланаман. Мен самбо бўйича спорт устасиман. Юқорида айтганимдек, самбо асосчиси Харлампиев жуда кўп усулларни курашдан олган. Шунга таяниб айтаманки, мен ўша йилларда курашга оид бўлган кўплаб усулларни қўллаганман. Ҳозир шахсан ўзим Киевда спортчиларни кураш билан шуғуллантираман.\n— Профессионал спортчи сифатида айтинг-чи, ўзбек курашининг ўзига хос қандай жиҳатлари бор?\n— Кураш — жуда ҳам қизиқарли, томошабоп спорт тури. У нафақат шуғулланувчилар, балки томошабинларга ҳам завқ-шавқ улашади. Курашчилар ўртасидаги баҳс ўта муросасиз кечади. Бунинг асосий сабабларидан бири бошқа кураш турларидан фарқли ўлароқ, ўзбек курашида тик ҳолатда беллашув олиб борилади. Курашчилар ўзларининг кучини, абжирлигини, олишув олиб бориш санъатини кўрсатиши керак. Чиройли ва техник жиҳатдан мукаммал бажарилган усуллар ғалаба келтиради. Яна бир аҳамиятли томони, барчага маълум — ўзбек курашида бўғиш, оғриқли усуллар қўлланилмайди.\n— Украина кураш федерациясининг бугунги фаолияти билан таништирсангиз?\n— 2008 йилда Украина Оила, ёшлар ва спорт вазирлиги томонидан кураш расман юртимиздаги спорт турлари қаторига киритилди. Федерациямиз Украинада курашнинг ривожланиши ва оммалашуви йўлида катта ишларни олиб бормоқда. Айни пайтда Интернетда ўзимизнинг веб-сайтимиз бор, информацион буклетлар чиқаряпмиз, турли фестивалларда асосан ёшлар ва ўсмирлар жамоаси билан қатнашяпмиз. Бу йил жанг санъати олимпиадасида тўртинчи бор қатнашдик. Февраль ойида вазирлигимиз ёшлар ва ўсмирлар мактаблари учун кураш ўқув дастурини тасдиқлади. Биз ҳозирда спорт мактабларида кураш бўлимини очиш юзасидан иш олиб боряпмиз. Бу Украина курашчиларини болаликдан тарбиялаш йўлида асосий омиллардан бири бўлади. Ҳар йили юртимизда ўтказиладиган жисмоний тарбия ва спорт мусобақаларининг йиллик календари тузилади. Ундан кураш мусобақалари ҳам ўрин олади.\nФедерациямиз томонидан катталар, ёшлар, ўсмирлар ва болалар ўртасида Украина чемпионати мунтазам ўтказиб келинмоқда. Катталар ўртасида Украина кубоги ҳам шулар жумласига киради. Мазкур турнирларда юртимизнинг турли минтақаларидаги спорт уюшмаларидан курашчилар иштирок этади. Јисқа қилиб айтганда, бу 100 нафардан 300 нафаргача спортчи иштирок этадиган ҳақиқий мусобақадир. Ушбу мусобақалар ғолибларига «Кураш бўйича Украина спорт устаси», «Кураш бўйича Украина спорт усталигига номзод» унвонлари, турли разрядлар берилади.\nШу билан бир қаторда, бизнинг спортчиларимиз Кураш халқаро ассоциацияси томонидан ҳар йили ўтказиб келинадиган халқаро мусобақаларда иштирок этишади. 2009 йилда ватандошимиз Галина Коваль кураш бўйича жаҳон чемпиони бўлди. 2005 ва 2007 йилларда эса у жаҳон чемпионати совриндори бўлганди. Спортчиларимиз Нугзар Месаблишвили 2005 йилда, Денис Белецкий эса 2006 йилда ёшлар ўртасида жаҳон чемпионатларида совринли ўринларни қўлга киритишди. 2007 йилда фахрийларимиз Василий Болотов ва Николай Шарилев жаҳон чемпиони бўлишди. Бизнинг сўнгги яхши натижамиз 2011 йилда қайд этилди — Ўзбекистонда бўлган жаҳон чемпионатида Антонина Хруленко 3-ўринни қўлга киритди. Афсуски, 2012 йилда айрим сабабларга кўра, Буюк Британиядаги жаҳон чемпионатига бора олмадик. Шунга қарамай, 2013 йилда Туркиянинг Истанбул шаҳрида бўладиган жаҳон чемпионатида курашишга, совринли ўринлар учун даъвогарлик қилишга тайёрмиз.\n— Курашнинг келажаги ҳақида нима дея оласиз?\n— Халқаро спорт турлари қаторига кирган ўзбек кураши ҳали анча ёш, унинг тан олинганига энди 15 йил бўлди. Бироқ шу ўтган давр ичида кураш дунёнинг 5 та қитъасига кириб борди. 2003 йилда кураш расман Осиё ўйинлари рўйхатига киритилди. Бу катта ютуқдир. Куни кеча Осиё Олимпия қўмитаси томонидан 2014 йилда Таиландда пляж спорт турлари бўйича ўтказиладиган Осиё ўйинлари рўйхатида кураш борлиги маълум қилинди. Бу бутун дунё кураш мухлисларини жуда қувонтирди. Биз айни пайтда ўзбек кураши олимпиада спорт турлари қаторидан жой олишини истаймиз ва бу воқеа яқин йилларда амалга ошишидан умидвормиз. Бу йўлдаги ҳаракатларни эса сира тўхтатмаймиз.\n— Сўнгги йилларда қайси давлатларда кураш тез ривожланмоқда?\n— Ҳозирда кураш дунёнинг 121 давлатига кириб борди. Билишим бўйича, сўнгги йилларда Африкада жуда тез суръатларда ривожланмоқда. У ерда асосан ёшлар шуғулланмоқда. Африка континентал кураш конфедерациясининг ишлари мақтовга лойиқ.\n— Илгари кураш бўйича мусобақаларда ўзбекистонлик спортчилар яққол устунлик билан чемпион бўларди. Эндиликда рақобат асосан қайси давлатлар ўртасида бормоқда?\n— Украиналик спортчилар ҳали-ҳануз ўзбек курашчиларини кучли рақиб деб ҳисоблайди. Ахир курашиш ўзбекларнинг қонида бор. Сўнгги йилларда Мўғулистон, ЖАР, Јозоғистон, Япония ва Эрон курашчилари кучли рақобатни юзага келтирмоқда. Умуман олганда, ҳозирда жаҳоннинг турли мамлакатларида кўплаб кучли спортчилар бор.\n— 13-14 сентябрь кунлари «Украина спорти ва спорт индустрияси» кўргазмасида ўзбек кураши ҳам намойиш этилди. Шу ҳақда тўхталсангиз?\n— Киевдаги «Украина уйи» кўргазмалар марказидаги намойишда Олимпиада ўйинлари таркибига киритилган ва киритилмаган спорт турлари бўйича федерациялар иштирок этди. Украина кураш федерацияси бу кўргазмада ўзбек кураши ва унинг ривожи бўйича қилинаётган ишларни намойиш этди. Айтиш керакки, бу анжуман юртимизда илк бор ташкил этилди.\nБиз курашни борлигича кўрсатишга ҳаракат қилдик. Бунда турли экспозициялар ташкил этилди. Кўргазмага ташриф буюрганлар кураш тарихи, унинг халқаро миқёсдаги ва Украинадаги тараққиёти билан танишди. Мактаб ўқувчиларига федерациямиз рамзи туширилган суратлар ва кураш ҳақида маълумотлар йиғилган буклетлар тақдим этдик. Шунингдек, кўргазмада қатнашган федерациялар алоҳида залда ва «Украина уйи»нинг майдончасида Украина терма жамоаси аъзолари иштирокида кўргазмали чиқишлар ҳам намойиш этишди.\n14 сентябрь куни кўргазмага Киев шаҳар давлат маъмурияти бошлиғи Александр Попов ташриф буюрди. У ўзбек кураши ҳақидаги маълумотларни катта қизиқиш билан тинглади, Украина кураш федерацияси фаолияти билан танишди. Суҳбат сўнгида у федерациямиз ишларига юксак баҳо берди.\n— Ўзбекистонда дўстларингиз кўпми?\n— Курашчилар даврасида ўтган давр ичида Ўзбекистонда кўплаб дўстлар орттирдим. Ўзбеклар — очиқкўнгил ва меҳмондўст халқ. Ўзбекистон менга жуда ҳам ёқади. Юртингизга борар эканман, худди қариндошларимникига кетаётгандек сезаман ўзимни.\nМен ўзимни Ўзбекистоннинг дўсти деб ҳисоблайман ва бу юртни чин дилимдан севишимни айтмоқчиман. Кураш халқаро ассоциацияси томонидан менга билдирилган юксак ишончни оқлашга, Украинада курашнинг ривожига ўзимнинг муносиб ҳиссамни қўшишга ҳаракат қиламан.


PressReader - Qishloq Hayoti (Village Life): 2017-11-09 - САНОАТ САЛОҲИЯТИ ЮКСАЛМОҚДА\nШунингдек, вилоятда 20172018 йилларда қурилиш материаллари тайёрлайдиган 3 та йирик корхона фаолияти йўлга қўйилиши режалаштирилган. Хусусан, лойиҳа қиймати 212,8 миллион АҚШ долларига тенг бўлган Шеробод туманидаги цемент заводини қуриш ишлари жадаллик билан олиб борилмоқда. Йилига 1,5 миллион тонна цемент ишлаб чиқариш қувватига эга бўладиган мазкур корхона иш бошлагач, минг нафардан ортиқ аҳолининг бандлиги таъминланади.\nВилоятда қазилма бойликларни ўзлаштириш ва улардан самарали фойдаланиш мақсадида Шеробод туманидаги “Комфорт инерт сервис” масъулияти чекланган жамияти томонидан умумий қиймати 4,2 миллион АҚШ долларига тенг лойиҳа асосида гранит ва габро тошларидан қурилишбоп пардозлаш плиталари ишлаб чиқарадиган корхона фаоли- ятини йўлга қўйиш борасида ҳаракатлар бошлаб юборилди. Бунинг натижасида 200 дан ортиқ янги иш ўрни ташкил этилади. Қурилиш соҳасида ҳаётда татбиқ этилаётган бундай йирик лойиҳалар вилоятда цемент, габро плиталар, пишиқ ғишт каби қурилиш материалларига бўлган талабни тўлиқ қондириш билан бир қаторда, воҳанинг экспорт салоҳияти юксалишига ҳам замин яратади.\nТермиз механика заводини ҳам ана шундай истиқболли лойиҳалардан бири, дейиш мумкин. Ушбу лойиҳа Ўзбекис- тон Республикаси Вазирлар Маҳкамасининг “2015-2017 йилларда Сурхондарё вилоятининг саноат салоҳиятини ривожлантириш дастури тўғрисида”ги қарори асосида Навоий кон-металлургия комбинати томонидан амалга оширилди. Бугунги кунда заводда 12 турдаги озиқ-овқат ва мева-сабзавот маҳсулотларини қайта ишлашга мўлжалланган асбоб-ускуналар, электр двигателлар, сув насослари ҳамда турли хил қурималарни таъмирлаш имконияти мавжуд. Бу ерда айни пайтда 57 та иш ўрни мавжуд бўлиб, уларнинг 16 нафардан ортиғини коллеж битирувчилари ташкил этади.\nВилоятда жорий йилда қишлоқ хўжалиги соҳасида 648 та истиқболли лойиҳа амалга оширилмоқда. Натижада 4 минг 574 та янги иш ўрни яратилади.\nДавлатимиз раҳбари 2017 йил 10-11 февраль кунлари вилоятга ташрифи чоғида Осиё тараққиёти банки ва Жаҳон банкининг 73,3 миллион АҚШ доллари миқдоридаги кредит маблағларини ўзлаштириш борасида аниқ вазифалар белгилаб берган эди. Вилоят иқтисодиёт бошқармасидан олинган маълумотга кўра, ана шу топшириқларнинг ижроси юзасидан шу кунга қадар 90 та лойиҳанинг манзилли рўйхати шакллантирилиб, тармоқ жадваллари тасдиқланган. Бугунги кунда қиймати 18,6 миллион АҚШ долларига тенг бўлган 16 та лойиҳага кредит маблағлари ажратилган.


“Локомотив” хориж йиғинини ўтказиш учун бугун Минскка йўл олади\n11 июль, 2017, 12:22\nКеча иккинчи даврага тайёргарликни бошлаган Тошкентнинг “Локомотив” клуби бугундан йиғинни Белоруссия пойтахти Минск шаҳрида давом эттиради. Бу ҳақда клуб матбуот хизмати хабар бермоқда.\n“Локомотив” иккинчи даврага тайёргарлик жараёнини бошлади\nЁдингизда бўлса, “Локомотив” ўтган йили ҳам давралар оралиғидаги танаффусдан унумли фойдаланиш мақсадида Минскда ўқув-машғулот йиғини ташкил этган эди. Мураббийлар штаби бу сафар ҳам айнан ушбу шаҳарда машғулотлар олиб боришни маъқул топишди.\n“Темирйўлчилар” Минск сафарига жами 24 нафар футболчи билан биргаликда йўл олишмоқда. "Темирйўлчилар" бугун соат 17:00да Минскка парвоз қилади.\nҚуйида Минск сафарига борадиган футболчилар билан таништирамиз.\nДарвозабонлар: Игнатий Нестеров, Маъмур Икромов, Рустам Нортожиев\nҲимоячилар: Муҳаммад Коне, Ислом Тўхтахўжаев, Шерзод Файзиев, Шухрат Муҳаммадиев, Салим Мустафоев, Олег Зотеев, Сергей Прохоров, Фаррух Ибрагимов\nЯрим ҳимоячилар: Кахи Махарадзе, Сардор Мирзаев, Икром Алибоев, Темур Кападзе, Садриддин Абдуллаев, Саламат Қутибоев, Диёр Туропов, Азизбек Амонов, Жалолиддин Машарипов\nҲужумчилар: Мурод Бобожонов, Марат Бикмаев, Идрис Бикмайкин, Блессинг Олабиран Муйива\nТаъкидлаш жоизки, Блессинг Олабиран Муйива ҳамда Идрис Бикмайкин жамоа сафида кўрикдан ўтишади. Агар уларнинг ҳаракатлари мураббийлар штабига маъқул келса, ҳар икки футболчи ҳам “Локомотив” аъзосига айланишади.


Андижонда иккита туман ҳокими ўзгарди. Улардан бири аёл киши » Muzlik.uz - O‘zbekiston yangiliklari\n4 март куни Андижон вилоятидаги икки туманда лавозимий ўзгариш юз берди. Хусусан, Бўстон туманига Садбархон Неъматжонова Мамитова ҳоким этиб тайинланди, деб хабар бермоқда «Газета.uz» мухбири. Шу пайтга қадар, у «Юксалиш» умуммиллий ҳаракати Андижон вилояти ҳудудий бўлими раҳбари сифатида ишлаб келаётганди. Садбар Мамитова Наманган қишлоқ хўжалиги техникуми (1982−1986 йиллар) ҳамда Тошкент давлат аграр университети (1993 йил) битирувчиси саналади. Бўстон туман ҳокими лавозимида ишлаган Иномжон Солижонович Мамадалиев эса Асака туманига ҳоким этиб тайинланиши кутилмоқда, дейилади манба хабарида. Шу пайтга қадар, Асака туманига раҳбарлик қилиб келган Эркин Яқубов ишдан олинган. Асака туман ҳокимининг лавозимдан олиниши сабаблари ошкор этилмаган.\nБўз туманига янги ҳоким тайинланди


28 май 2022, Тошкент вақти: 20:50\nЮлдуз Усмонова 13 май куни ўзининг Instagram каналида Фаластин ва Исроил ўртасидаги можарога муносабат билдириб, Исроилни босқинчи деб атаган ва уни “давлат деб ҳисобламаслиги”ни айтган.\nЎзбекистонлик хонанда Юлдуз Усмонованинг Исроил-Фаластин можароси юзасидан билдирган фикрлари АҚШ ва Исроилдаги Бухоро яҳудийлари жамоасида ғазаб ва хавотир билан қаршиланди.\nЖамоа вакиллари Усмонова “антисемит оҳангидаги” чиқишлари учун Исроил халқидан кечирим сўраши кераклигини айтишмоқда.\nОзодлик билан суҳбатда улардан айримлари Юлдуз Усмоновани “Халқ артисти унвонидан маҳрум қилиш”га чақирди.\nЎзбекистон халқ артисти Юлдуз Усмонова 13 май куни ўзининг Instagram каналида Фаластин ва Исроил ўртасидаги можарога муносабат билдириб, Исроилни босқинчи деб атаган ва уни “давлат деб ҳисобламаслиги”ни айтган эди.\nУ фаластинликлар билан бирдамлик изҳор қилган ва “керак бўлса, Фаластин учун жанг қилишга тайёрлиги”ни билдирган.\n“Исроил миллати деймиз, мен уни мамлакат деб ҳисобламайман. Чунки ўзлари ҳам жуда яхши билади босқинчилигини…. Бир бошга бир ўлим. Уруш учун борамиз, керак бўлса, агар чақиришса. Биз ўзимиз билан ўзимиз овора деб ўйлашмасин. Керак бўлса, бирлашамиз. Фаластинликлар қаҳрамонларимиз, ана ўша ерни қўриб, курашиб келяпти”, - дейди Усмонова.\nИсроилнинг Йехуд шаҳрида яшовчи тадбиркор Алекс Бароев ўзининг Facebook саҳифасида Усмонованинг Исроилда бир қанча концертларини уюштиришга ёрдам берганини эслатди:\n“Сиздан Исроил давлати тўғрисида бундай ёқимсиз нарсаларни эшитиш мен учун жуда оғир. Мен сизнинг Исроил давлатида бир нечта концертларингизни уюштирганман ва сиз ҳар доим Бухоро яҳудийларини жуда яхши кўришингизни айтгансиз ва сизни ҳар доим энг илиқ ва меҳр билан кутиб олишган. Энди сиз хафа қилган инсонлардан, шу жумладан мендан учун ҳам кечирим сўрашингиз керак”, - деб ёзди.\nИсроиллик Алек Бароев хонанда Юлдуз Усмонова билан.\n"Антисемитизм шу қадар бўлиб кетдими Ўзбекистонда? "\nБухоро яҳудийлари жамоаси вакилларидан яна бири Ефим Миратов эса Озодлик билан суҳбатда Ўзбекистон президенти Шавкат Мирзиёев хонандани “бу гапи учун халқ артисти унвонидан маҳрум қилиши керак” дейди.\n“Таниқли ўзбек хонандасининг антисемитизмга даъвати, тўғриси бизни даҳшатга солди. Ўзбекистон халқ артисти оғзидан бу гапларни эшитиб Ўзбекистонга, Бухорога зиёратга боришга ҳам қўрқиб қолдик. Антисемитизм шу қадар бўлиб кетдими Ўзбекистонда? Менинг онам Мария Сулаймонова Бухорода 40 йил ўзбек тили ва адабиётидан дарс берган. Минг йилликлар биз Бухорода оға-ини, опа-сингил, яшаганмиз. Лекин, Ўзбекистон халқ артистининг бу гапларидан биз қўрқиб қолдик. Ўзбекистоннинг Исроилдаги элчихонаси, Ўзбекистон Маданият вазирлиги ва президент Шавкат Мирзиёевга мурожаат қилиб Юлдуз Усмоновани Халқ арстисти унвонидан маҳрум қилишни талаб қиламиз”, - дейди Миратов.\nАҚШда яшовчи Бухоро яҳудийлари жамоаси вакилларидан Наргиза Шабанова Озодлик билан суҳбатда “Юлдуз Усмонова мен учун йўқ энди”, деб айтди.\n“Мен Усмонова қўшиқларини севиб тинглайман. Мен суйган қўшиқчи. Кеча у айтган гаплар мени ва бу ердаги яҳудий жамоасини қаттиқ хафа қилди. Менимча қўшиқчилар ва санъат аҳли бундай вазиятда томонларни тинчликка чақирувчи куч бўлиши керак. Исроил деган мамлакат йўқ, керак бўлса, чақиришса, урушга бораман, дейиш менимча санъаткорлар айтадиган гап эмас. Мен учун энди бундай ашулачи йўқ ”, - дейди Ню Йоркда яшовчи Шабанова.\nФранцияда яшовчи ўзбекистонлик сиёсатшунос Камолиддин Раббимовга кўра, Юлдуз Усмонованинг Яқин Шарқда бўлаётган воқеаларга муносабати Ўзбекистон аҳолисининг мутлақ аксарияти позициясини, қарашларини ифода қилади.\n“Агар Ўзбекистон демократик давлат бўлганида эди, Ўзбекистонда миллионлаб Юлдуз Усмоновалар бўларди, улар Фаластин, Шарқий Туркистон, Роҳинжа мусулмонлари еки бошқа зўравонликлар, геноцидлар, зулмлар борасида ўз фикрини бараллар айтган бўларди”, дейди Раббимов.\nЎзбекистон Маданият вазирлигининг Озодлик суҳбатлашган мулозими Усмонованинг айтганлари Ўзбекистон ҳукумати позициясини ифодаламаслигини айтди.\nЎтган йили Усмонованинг Instagram’да жонли эфирда ички ишлар ходимларини лаънатловчи сўзлари унинг устидан маъмурий иши очилишига сабаб бўлган эди.\nУ ўзининг “запрет”дан чиқишига жорий президентнинг тўнғич қизи Саида Мирзиёева сабабчи бўлганини айтган.\nЎз вақтида ҳозирда қамоқ жазосини ўтаётган Гулнора Каримовага атаб “Гулисан” дея қўшиқ куйлаган хонанда яқинда Шавкат Мирзиёевнинг янги туғилган неварасига атаб қўшиқ айтди.\nБаҳс майдони: Юлдуз Усмонова маддоҳлик қилаяптими?\nЎзбекистон расмий идоралари Юлдуз Усмонованинг баёнотига муносабат билдирганича йўқ.\nЎзбекистон Ташқи ишлар вазирлиги Шарқий Қуддусдаги вазиятнинг кескин тус олиши сабабли чуқур хавотирда эканлигини билдирган.\n“Томонларни зўравонликка чек қўйиш, вазиятни беқарорлаштиришдан сақланиш ва бундан буён қон тўкилишига йўл қўймаслик ҳамда мусулмон олами учун муқаддас ҳисобланган Ийд ал-Фитр арафасида можарони ҳал этиш бўйича барча имкониятларни сафарбар этишга чақирамиз.\nАл-Ақсо масжиди ва Қуддусдаги бошқа муқаддас қадамжоларнинг дахлсизлигини – статус-квога риоя этилишини таъминлаш зарур, деб ҳисоблаймиз.\nФаластин-Исроил муаммоси халқаро ҳуқуқ меъёрлари, Бирлашган Миллатлар Ташкилоти Хавфсизлик Кенгаши томонидан аввал қабул қилинган резолюциялар ҳамда “икки халқ учун икки давлат” тамойили асосида ҳал этилиши лозим”, дейилади вазирлик 13 май куни эълон қилган баёнотда.\nДунёдаги энг йирик яҳудий диаспораларидан бўлган Бухоро яҳудийларининг аксари Совет Иттифоқининг охирги ва мустақилликнинг илк йилларида АҚШ ва Исроилга кўчиб кетган.\nУларнинг вакиллари ўзлари туғилган Бухоро ва Ўзбекистонни иккинчи ватани деб ҳисоблашини айтишади.\nБухоро яҳудийлари орасидан Изро Малаков, Берта Давидова ҳамда Муҳаббат Шамаева сингари кўплаб атоқли санъаткорлар етишиб чиққан.\nБухоро яҳудийлари Ўзбекистон билан яқин маданий алоқаларни сақлаб келади. Марказий Осиёнинг энг катта мусулмон аҳолисига эга бўлган Ўзбекистон Исроил давлати билан яқин сиёсий ва иқтисодий алоқаларга эга дунёдаги кам сонли мусулмон давлатлардан.\nҒазо бомбардимонлар остида\nЯқин Шарқда зўравонликлар беш кундирки давом этмоқда. Душанба кунидан буён юздан ортиқ фаластинлик ҳалок бўлди. Исроилликлар орасида талафотлар сони саккиз кишини ташкил этмоқда.\nИсроил Бош вазири Бинямин Нетаняху Ғазодаги Фаластин жангариларига қарши ҳарбий амалиёт "қанча лозим бўлса, шунча давом этиши"ни айтган.\nҲамас ҳам Исроил ҳужумларини жавобсиз қолдирмаслигини билдирган.


ҚЎМОНДОН ИКИ ТЕМУР Амир Темур ҳокимият тепасига келгандан кейин 100 дан ортиқ жангда ғалаба қилган. Бу ғалабаларнинг ортида ҳарб илмини пухта эгаллаган, шижоатли, азми қатий, душман тўпларини синдирувчи, таслим бўлиш нималигини билмаган, қўрқмас ва шиддаткор лашкарбошилар ва мингларча аскарлар туради. Ана шулардан бири Амир Ики Темурдир.\nБУЮК САРКАРДАЛАРИМИЗ ТОМОНИДАН Кир II нинг милоддан аввалги 530 йилда аждодимиз малика Тўмарис қўшини билан бўлиб ўтган тўқнашувини тарих отаси Геродот «Энг шиддатли уруш», деб таърифлаган. Геродот асарида форслар ва аждодларимиз массагетлар ўртасидаги тўқнашув, унинг якунида Кир II нинг боши кесиб олиниб, қон билан тўлдирилган мешга солингани батафсил баён этилган.\nМИРЗО УЛУҒБЕК «УНИВЕРСИТЕТИ» Саксонинчи йилларнинг кунлари эди. Тошкент давлат университетининг шарқ факультетида ўқирдик, профессор Марсинковский инглиз тилидан сабоқ берарди. Дарс вақтида баъзан Англиядаги Оксфорд ва Кембриж университетлари фаолияти ва уларнинг асрий тарихи ҳақида ҳикоя қиларди.\nНИЛАБДАГИ ДАҲШАТЛИ ЖАНГ АРАФАСИДА Чингизхон ёвузлик рамзи Аҳриман қиёфасига кирган, мудҳиш воқеаларни тезроқ содир этишга шошиб, ўз саркарда-ю нўёнларига қатъий кўрсатмалар берарди. Жалолиддин Мангуберди лашкарининг чиқиб кетишига бирон йўлак ва тирқиш қолдирмасликка қатъий даъват қиларди.\nАҲМАД ДОНИШ ҚЎШИННИ БОШҚАРИШ ҲАҚИДА XIX асрнинг машҳур маърифатпарвари Аҳмад Дониш (1827 – 1897) мамлакат мудофааси ва ҳимояси учун маълум миқдорда қўшинга эга бўлиш зарур, деб ҳисоблайди. Бунда у ҳукмдор қўшинини икки турга бўлади: булар ...\nОДАМ ва ТОШ У бўлмаганида ёвузлик заиф тортарди. У бўлмаганида эзгулик мудрамасди.\nАМИР ТЕМУР СУЙГАН КАБУТАРЛАР Ота-боболаримиз асрлар давомида кабутарларнинг беминнат хизматидан фойдаланиб келган. Соҳибқирон Амир Темур бобомиз 1389 йили Самарқандда кабутархона ташкил этганларидан сўнг, кабутар боқиш анъанаси янада кучайган.\nХОЖА САМАНДАР ТЕРМИЗИЙ: «ПОДШОҲЛАРГА ҚЎЛЛАНМА» «Зудлик билан жангга кириб, ўткир қиличи билан рақибни ер тишлатган даврнинг номдор, шижоатли баҳодирларигина мамлакат хавфсизлигини таъминлашга ҳақлидир. Ҳар кимки душманга гирифтор бўлса, то ундан қутулмагунча, хавф-хатардан холи бўлмайди ва эртадан кечгача, кечдан тонггача безовта бўлади.\nТЕМУРМАЛИК: ЖАСОРАТ, ОЗОДЛИК ВА МУШТАРАК ТАҚДИР Бир пайтлар қўшни Тожикистонга бориш Туркия ёки Малайзияга сафар қилишдан кўра қийинроқ эди. Ҳозир эса бунинг учун исталган маркабда чегарага етиб олиш кифоя. Бир неча дақиқалик паспорт ва божхона назоратидан сўнг сиз қўшни давлат ҳудудидасиз.\nЖАЛОЛИДДИН МАНГУБЕРДИ ЖАНГ ЯЛОВИНИ КЎТАРДИ ...Ойнинг ўн беши қоронғу бўлса, ўн беши ёруғ, ниҳоят, Жалолиддин Мангубердини тушкун кайфиятдан хурсандликка йўллайдиган муҳим воқеа юз берди.


19:32 / 05.04.2016\nУнинг бошқаруви Android ва iOS смартфонларига ўрнатилган мобил дастур орқали Bluetooth ёрдамида амалга оширилади. Максимал иситиш ҳарорати 70 °C ва минимал - 10 °C ташкил этади. Иситиш ва совутиш тизими 10000 мАс сиғимига эга бўлган ўрнатилган аккумулятор ёрдамида ишлайди. Аккумуляторнинг тўлиқ қувватида ақлли қадаҳ 3 соатдан 8 соатгача ишлай олади ва ҳаттоки ундан бошқа гаджетларни қувватлаш учун ҳам фойдаланиш мумкин.\nҚадаҳ-термоснинг корпуси зангламайдиган металлдан ясалган бўлиб, унда қурилма қандай режимда (иситиш, совитиш ёки заряд олиш) ишлаётганини кўрсатиб турувчи индикатор мавжуд. Қурилманинг шу хусусиятларига асосан совуқ ва иссиқ кунларда сизнинг идеал шеригингиз бўлиши мумкин.\nГаджет ичимликсиз 350 граммни ташкил этади, ҳамда унинг 354 ва 414 мл сиғимдаги вариантлари таклиф этилмоқда. Минимал нархда олдиндан буюртмани Indiegogo сайтида 114 доллар эвазига амалга ошириш мумкин.


Давлат Думаси 20 декабрда қабул қилган “Хориж фуқароларининг Россия Федерациясидаги ҳуқуқий ҳолати тўғрисида”ги қонунга мувофиқ, Россияда ишга рухсатнома, вақтинчалик яшаш рухсатномаси ёки доимий яшашга рухсат берувчи ҳужжатга даъвогар меҳнат муҳожирлари мажбурий тарзда рус тилидан имтиҳон топширишлари зарур эди.\nБундан ташқари, 2015 йилнинг 1 январидан кучга кириши режалаштирилган қонунда мигрантлар Россия қонунчилиги ва тарихи тўғрисида умумий тасаввурга эга бўлишлари шарт қилиб белгиланган эди.\nБироқ, бу ҳужжатда кўплаб юридик зиддиятларни топган Федерация Кенгаши сенаторлари уни қайта кўриб чиқиш учун қайтариб юборди. “Қонун жуда тўғри, аммо юридик жиҳатдан хатолари мавжуд”, деди Федерация Кенгаши спикери Валентина Матвиенко.\nЖумладан, сенаторлар бу қонунни кучга киритишдан олдин имтиҳон топширганлик ҳақидаги сертификат тузилиши борасида “Таълим тўғрисида”ги федерал қонунга ўзгартиш киритиш кераклигини таъкидламоқда.\nРоссия парламенти юқори палатасининг Конституциявий қонунчилик, ҳуқуқий ва суд масалалари, фуқаровий жамиятни ривожлантириш қўмитаси раиси муовини Константин Добринин лойиҳага қўйилаётган талабларни “Финам” радиоси эфирида овоза қилди.\n- Бундай кўринишда қонунни мутлақо қабул қилиш мумкин эмас. Уни аввал яхшилаб ўқиб чиқиш керак. Акс ҳолда қонун кулгили вазиятларни юзага келтириши мумкин. Масалан, 2015 йилнинг 1 январидан миллион-миллион муҳожир бориб сертификат олиши керак. Бунинг ахир юридик жиҳатдан иложи йўқ! Буни мен қонун босим остида, шошилинч қабул қилингани билан изоҳлайман, деди лойиҳани ўтказмаган парламент аъзоси.\nБундан олдинроқ, Россия Маориф вазирлиги ва Федерал миграция хизмати бир нечта фандан мигрантлар учун тест саволларини тайёрлаб, парламент муҳокамасига олиб чиққан эди.\nАйтиш жойизки, қонун лойиҳасида мажбурий имтиҳонлардан лаёқатсиз шахслар, ёши 18 гача ва 60 ёшдан ошганлар, юқори малакали мутахассислар ҳамда хорижда яшаб Кўчиш дастури асосида Россияга доимий яшашга келган фуқаролар озод этилиши белгиланган.\nРоссия Мигрантлар иттифоқи раҳбари Муҳаммад Амин Маъжумдор Озодлик билан суҳбатда бу қонунни “аҳмоқлик кўриниши” сифатида баҳолаган бўлсада, унинг қабул қилинишига шубҳа қилмаслигини айтди.\n- Рус тили билан боғлиқ имтиҳон тушунарли, аммо тарих ва қонунчилик асослари бўйича тестларни қандай тушунса бўлади?! Ҳатто руслар ўз тарихини яхши билмайдику, қонунлар эса тез-тез ўзгариб турибди. Нега уларни меҳнат муҳожирлари билиши керак? – дея савол қўйди Мигрантлар иттифоқи раиси Муҳаммад Амин Маъжумдор.\nФедерация Кенгаши раисаси Валентина Матвиенко қонун лойиҳасининг кам-кўстини тўлдириш учун ортга қайтарилганини изоҳлар экан, Федерация Кенгаши таркибида махсус комиссия тузилишини маълум қилди. Бу комиссия 2014 йилнинг январида камчиликларни бартараф қилажаги айтилди.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари «Пул топиб келиш эрнинг вазифаси» деманг!\t16:47, 29 ноябрь 2016\tҲар бир оилада иқтисодий қийинчиликлар учраб туради. Руҳшуносларнинг фикрича, бундай вазиятда оилавий муаммолар кўпайиши кузатилади. Сабаб эса жуфтликларнинг етарли даражада камолотга етмагани ва оилавий барқарорликнинг ўзгарувчанлигидадир. Иқтисодий қийинчилик оила инқирозига сабаб бўлишига йўл қўймаслик эса жуда муҳим...\nСоғлигингиз ва кучингизни асабийлашишга ва «нега бундай бўлди?» деган саволга жавоб қидиришга сарфламанг. Вазиятни борича қабул қилинг. Шунда ечим топиш осонроқ кечади. Ишдан бўшаган бўлсангиз, демак, янги соҳаларни кашф этиш ёки ўз соҳангиздаги иш савиясини ошириш, ўқиб-ўрганиш вақти келди. Ишдан кетишни дам олиш, ўзингизга келиш фурсати деб билинг. Бизнесингиз инқирозга юз тутдими, демак, иш режангизда хатоликлар мавжуд бўлган. Фаолиятингизни бошқача назар билан ўрганиб чиқиб, янги иш бошлашдан аввал хатоларни бартараф этинг.\nМадина Диққат, диққат! "Даракчи"нинг Telegram’даги расмий каналига аъзо бўлиб, янгиликлардан баҳраманд бўлинг! #Оила\nТўйдан кейинги муҳаббат ҳақида 10 афсона\tЁши орасида катта тавофут бўлган машҳур жуфтликлар\t«Эрим мени алдади, энди унга ишонолмаяпман»\tЧиққан қиз чиғириқдан ташқарими? Ота-оналарнинг оилавий зиддиятларга аралашуви ҳақида\tЭрни эр қиламан десангиз… ёхуд турмуш ўртоғингизни омадли қилиш йўллари\tМустаҳкам никоҳнинг 15 белгиси\tОтправить